qundao/data-zh-poetry huggingface dataset:
春第相从有年，去岁复间关渡海随予来粤，今乃请携家归台，并以绢乞诗为永念，怆然赋此
作者：丘逢甲
朝代：清

此去成乖隔，相从十载馀。病劳调药物，閒仗护琴书。离别他乡苦，交情患难疏。将诗与吟诵，天末傥怀余。
春阴和覃孝方
作者：丘逢甲
朝代：清

极目平芜欲化烟，春愁黯黯不成眠。半醒半醉帘垂地，微雨微晴水拍天。望里花光浑暗淡，梦中云气太缠绵。伏雷未起蛟龙蛰，閒过东风混沌年。如雾如尘渺不分，碧濛濛地晕斜曛。昏沈雷雨龙蛇气，惨澹江山锦绣文。九锡绿章花待命，五原青幕鸟呼群。天公懒展伤春目，俯瞰神州但密云。
春阴和覃孝方·其一
作者：丘逢甲
朝代：清

极目平芜欲化烟，春愁黯黯不成眠。半醒半醉帘垂地，微雨微晴水拍天。望里花光浑暗淡，梦中云气太缠绵。伏雷未起蛟龙蛰，閒过东风混沌年。
春阴和覃孝方·其二
作者：丘逢甲
朝代：清

如雾如尘渺不分，碧濛濛地晕斜曛。昏沈雷雨龙蛇气，惨澹江山锦绣文。九锡绿章花待命，五原青幕鸟呼群。天公懒展伤春目，俯瞰神州但密云。
春阴和覃孝方前诗于彭及楼事殊略，为五、六叠韵申其意焉·其一
作者：丘逢甲
朝代：清
体裁：七言律诗

衡阳一老此登楼，廿五年来迹未收。诗草偶镌山畔石，画梅同镇海南州。千秋铜柱悲交趾，一疏金牌比岳侯。霄汉此心吾亦有，倚阑斜日不胜愁。
是日之客王方伯外，有蒋亦贌廉访、潘左阶观察、夏用卿殿撰，而主人则丁伯厚侍讲、吴玉臣编修、汪莘伯广文及予也，十叠前韵
作者：丘逢甲
朝代：清

眼中缥缈此飞楼，一代英雄坐上收。木石心肠歌小海，神仙名姓占高州。黑头公望推王掾，青骨平生羡蒋侯。太史能文广文冷，有诗排闷酒浇愁。
晓沧不工画而为谢叠峰少将作小幅山水，自题诗其上，戏为书此
作者：丘逢甲
朝代：清

画意诗情两并浓，王郎丘壑自罗胸。小桥流水孤村路，著个看山谢叠峰。
晓沧惠香米，兼以诗贶，赋此为谢，并送之汀州
作者：丘逢甲
朝代：清

昨荷君过存，袖米为吾贻。袖中复何有，媵米更有诗。诵诗齿颊香，如得班马词。君云米亦香，远自平城来；粒粒如明珠，大小无参差；不忍独用享，分子持作糜。我闻色为喜，涤锜备午炊。呼童汲井华，文武火交资。甫熟未及餐，已觉香流匙。取君诗再诵，感叹翻无涯。君今方奉檄，筹赈淮徐馈。一命思济物，宁复论官卑。朝廷重恤灾，已截漕济之。灾重遍给难，复诏民捐赀。许汇捐者名，冠带给所司。粤民夙好义，急公如其私。每闻邻省灾，泛舟无迟迟。馈民百万众，引领瞻南维。岂知粤中状，民力近亦疲。民力虽已疲，好义风未衰。君来潮四月，捐者犹累累。汀州虽闽郡，近粤情无歧。闻君及春往，已作别后思。龙山听雨夜，凤水看云时。别思亦无他，思起民疮痍。愿得足谷翁，慷慨能好施。舳舻运万斛，陆续淮河湄。米虽腐亦香，馈者食易为。去岁已告灾，计今且及期。颇闻被灾处，草木无根皮。不知馈民况，能再支许时？念此不能餐，北望挥涕洟。作诗用报君，勉哉速驰驱。
晨起书所见
作者：丘逢甲
朝代：清
体裁：古风

晨阴盼庭树，有雀拳高枝。老鸦尔何来，欲攫充朝饥。雀惊飞且噪，乞救声何悲！一雀噪未已，百雀噪而随。雀亦有侠肠，不忍同类危。群雀禦独鸦，力小心则齐。竟令远引避，不敢复来窥。惟独力无大，惟群力无小。嗟哉不能群，人而不如鸟。
晨起书所见
作者：丘逢甲
朝代：清

晨阴盼庭树，有雀拳高枝。老鸦尔何来？欲攫充朝饥。雀惊飞且噪，乞救声何悲！一雀噪未已，百雀噪而随。雀亦有侠肠，不忍同类危。群雀禦独鸦，力小心则齐。竟令远引避，不敢复来窥。惟独力无大，惟群力无小。嗟哉不能群，人而不如鸟。
景忠祠吊故明孝廉林丹九先生一桂二首
作者：丘逢甲
朝代：清

崖壁斑斑碧血痕，先生当日此成仁。三闽四广支离局，一息千秋草莽臣。乱世科名娱老母，荒山须发表完人。扁舟欲访悲歌处，冷月空潭泻古春。三书却聘至今传，高节清风尚凛然。列传补书宜国史，此邦议祀合乡贤。荒祠日冷双门阙，遗寨云封一线天。断句零章待搜缉，蠹馀留续谷音编。
景忠祠吊故明孝廉林丹九先生一桂二首·其一
作者：丘逢甲
朝代：清

崖壁斑斑碧血痕，先生当日此成仁。三闽四广支离局，一息千秋草莽臣。乱世科名娱老母，荒山须发表完人。扁舟欲访悲歌处，冷月空潭泻古春。
景忠祠吊故明孝廉林丹九先生一桂二首·其二
作者：丘逢甲
朝代：清

三书却聘至今传，高节清风尚凛然。列传补书宜国史，此邦议祀合乡贤。荒祠日冷双门阙，遗寨云封一线天。断句零章待搜缉，蠹馀留续谷音编。
晴皋以平蛮三将题名及元佑党籍碑拓见赠并先以诗赋此答谢
作者：丘逢甲
朝代：清

龙隐岩坳北宋碑，劳君远拓费毡椎。边功一代归枢密，党祸千秋怨太师。将相由来关大局，是非原不限当时。眼前无尽兴亡史，落日悲歌瘴海湄。
晴皋诗来，兼惠黄精，次韵答之
作者：丘逢甲
朝代：清

江山不复故，岂有故城郭？登高浩四瞩，风尘变京洛。我怀古仙人，五云有楼阁。安能徇利名，生命付鼎镬。服食求神仙，此意良不恶。平生南北走，羹蛇饮羊酪。支离养生事，入世久飘泊。非无合丹术，神药犹待索。黄金未能炼，四海一空橐。入目皆桑田，沧海已成昨。仰天自搔首，白发不可却。高空何泬寥！大野何广漠！投身坠世网，羽翼何时作？我本江海人，出世是归著。惟君知此意，赠我仙人药。灵兼芝草采，冷共梅花嚼。于时天地昏，日月嗟蚀薄。蟠湫蛟龙战，磔肉狼虎攫。长啸谢世氛，一任舟移壑。相期有霄汉，云霞得所托。
晴皋诗来，兼惠黄精，次韵答之
作者：丘逢甲
朝代：清
体裁：古风

江山不复故，岂有故城郭？登高浩四瞩，风尘变京洛。我怀古仙人，五云有楼阁。安能徇利名，生命付鼎镬。服食求神仙，此意良不恶。平生南北走，羹蛇饮羊酪。支离养生事，入世久飘泊。非无合丹术，神药犹待索。黄金未能炼，四海一空橐。入目皆桑田，沧海已成昨。仰天自搔首，白发不可却。高空何泬寥，大野何广漠！投身坠世网，羽翼何时作？我本江海人，出世是归著。惟君知此意，赠我仙人药。灵兼芝草采，冷共梅花嚼。于时天地昏，日月嗟蚀薄。蟠湫蛟龙战，磔肉狼虎攫。长啸谢世氛，一任舟移壑。相期有霄汉，云霞得所托。
月夜与季平饮萧氏台 碧空云散月华清，梅雨潇潇已放晴。水国荷花新世界，前身金粟大光明。千觞鳄海登台寔，万里狮山作客情。我亦思乡更忧国，倚阑同看夜 潮阳三生歌
作者：丘逢甲
朝代：清

有子朱子开闽学，潮人从者郑与郭。宗风歇绝七百年，觉时谁振南天铎。我从闽来见二生，潮中人材犹不弱。郑生步月昨过我，手持东山松石歌。侵晨剥啄者谁子，郭生入坐庄而和。有闽谁辟八使九，陈将军者实功首。贵人之山奇气尚郁盘，恨我迟来不见豪士陈龙友。其人悲歌慷慨能谈兵而使酒，何意乃有高足生，循循继其后，为师立传冀不朽。郑生昨告我以陈生之才，今闻郭生语亦同，令我日望足音跫然来。东山之高高出青云上，贞松奇石郁相望。何时三生同题石上名，酾尊补祝文丞相。
有书时事者，为赘其卷端
作者：丘逢甲
朝代：清

化碧三年血有痕，当年哀感满乾坤。鹑维剪后天方醉，无路排云叩九阍。此局全输莫认真，东南风急海扬尘。世间傥有虬髯客，未必扶馀别属人。残山剩水冷斜晖，独向西风泪满衣。皂帽藜床成底事？全家辽海管宁归。人间成败论英雄，野史荒唐恐未公。古柳斜阳围坐听，一时谈笑付盲翁。
有书时事者，为赘其卷端·其三
作者：丘逢甲
朝代：清

残山剩水冷斜晖，独向西风泪满衣。皂帽藜床成底事？全家辽海管宁归。
有书时事者，为赘其卷端·其二
作者：丘逢甲
朝代：清

此局全输莫认真，东南风急海扬尘。世间傥有虬髯客，未必扶馀别属人。
有书时事者，为赘其卷端·其四
作者：丘逢甲
朝代：清

人间成败论英雄，野史荒唐恐未公。古柳斜阳围坐听，一时谈笑付盲翁。
有客自美洲归，作仗剑东归图，为题卷端
作者：丘逢甲
朝代：清

西半球归东半球，偃然有国卧亚洲。逢人莫说华盛顿，厉禁方悬民自由。古来剑侠王海外，虬髯之客何英雄！此世界真新世界，剧怜归计太匆匆。
有客自美洲归，作仗剑东归图，为题卷端·其一
作者：丘逢甲
朝代：清

西半球归东半球，偃然有国卧亚洲。逢人莫说华盛顿，厉禁方悬民自由。
有客自美洲归，作仗剑东归图，为题卷端·其三
作者：丘逢甲
朝代：清

古来剑侠王海外，虬髯之客何英雄！此世界真新世界，剧怜归计太匆匆。
有客自美洲归，作仗剑东归图，为题卷端·其二
作者：丘逢甲
朝代：清

梦绕落机天外峰，归舟一去万云重。西风磨剑海水绿，旷代人豪思阁龙。
有寄四章，次兰史韵
作者：丘逢甲
朝代：清

三叠霓裳舞紫云，桃花红影恋斜曛。英雄好色寻常事，身是钟山蒋子文。惆怅芳时杜紫薇，登山临水望将归。白门杨柳春风好，尽日依依属阿谁？衣香阁敞倚清尊，手检虬髯传细论。匕首千金珠十斛，青衫红粉话中原。花拂妆楼晓镜开，匆匆眉语走车雷。宓妃去后空留枕，愁损陈王八斗才。
有寄四章，次兰史韵·其一
作者：丘逢甲
朝代：清

三叠霓裳舞紫云，桃花红影恋斜曛。英雄好色寻常事，身是钟山蒋子文。
有寄四章，次兰史韵·其三
作者：丘逢甲
朝代：清

衣香阁敞倚清尊，手检虬髯传细论。匕首千金珠十斛，青衫红粉话中原。
有寄四章，次兰史韵·其二
作者：丘逢甲
朝代：清

惆怅芳时杜紫薇，登山临水望将归。白门杨柳春风好，尽日依依属阿谁？
有寄四章，次兰史韵·其四
作者：丘逢甲
朝代：清

花拂妆楼晓镜开，匆匆眉语走车雷。宓妃去后空留枕，愁损陈王八斗才。
有忆，叠前韵
作者：丘逢甲
朝代：清

女床镜照双鸾舞，夜半阳台行梦雨。万方仪态喁喁语，素女轩皇术何古？宝帐流苏中有人，一枝雨泣梨花春。横陈玉体惜不得，温香暖抱初回身。怨玉愁珠吟感遇，枕畔脂香诵佳句。别后相思春水深，红云洞隔桃花气。
有感书赠义军旧书记
作者：丘逢甲
朝代：清

拜将坛高卓义旗，五洲睽目属雄师。当时力保危台意，只有军前壮士知。宰相有权能割地，孤臣无力可回天。啼鹃唤起东都梦，沉郁风云已五年。凤凰台上望乡关，地老天荒故将閒。自写鄂王词在壁，从头整顿旧河山。谁能赤手斩长鲸，不愧英雄传里名。撑起东南天半壁，人间还有郑延平。
有感书赠义军旧书记四首
作者：丘逢甲
朝代：清

拜将坛高卓义旗，五洲睽目属雄师。当时力保危台意，只有军前壮士知。宰相有权能割地，孤臣无力可回天。啼鹃唤起东都梦，沈郁风云已五年。凤凰台上望乡关，地老天荒故将閒。自写鄂王词在壁，从头整顿旧河山。谁能赤手斩长鲸，不愧英雄传里名。撑起东南天半壁，人间还有郑延平。
有感书赠义军旧书记四首·其一
作者：丘逢甲
朝代：清

拜将坛高卓义旗，五洲睽目属雄师。当时力保危台意，只有军前壮士知。
有感书赠义军旧书记四首·其三
作者：丘逢甲
朝代：清

凤凰台上望乡关，地老天荒故将閒。自写鄂王词在壁，从头整顿旧河山。
有感书赠义军旧书记四首·其二
作者：丘逢甲
朝代：清

宰相有权能割地，孤臣无力可回天。啼鹃唤起东都梦，沈郁风云已五年。
有感书赠义军旧书记四首·其四
作者：丘逢甲
朝代：清

谁能赤手斩长鲸，不愧英雄传里名。撑起东南天半壁，人间还有郑延平。
有讥衣冠冢诗刻于石者，戏为正之
作者：丘逢甲
朝代：清

留迹空山亦偶然，行云流水古神仙。人间任作衣冠冢，不碍骑龙自上天。
朱梅农以兰史书至，叠前韵寄兰史
作者：丘逢甲
朝代：清

五岭苍凉霸气开，一书迢递海天来。秋风试马刘王埒，落日呼鹰赵尉台。各抱古愁观世界，自携新史数人才。何时同纵登高目？笑指沧溟水一杯。
朱梅农归羊城，三叠前韵为送
作者：丘逢甲
朝代：清

十幅蒲帆鳄渚开，行装捆载好诗来。人归国子先生庙，秋在蛮夷大长台。珠海群花供客笑，金山明月照论才。平生我最思张翰，跌宕千秋一酒杯。
朱梅农来访，手诗集见赠，用集中李子黼题词韵
作者：丘逢甲
朝代：清

吟鞭遥指海云开，且借官书觅句来。岭路晓收鹦母瘴，秋风人上凤凰台。客帆影里追前梦，官鼓声中老此才。昨过东山辱相访，水帘亭畔负流杯。
杀鹗行
作者：丘逢甲
朝代：清
体裁：古风

城根潮齧树半枯，天阴月黑啼训狐。飞瞰屋山吓黄小，徵凶召眚声呜呜。潮州老守行春政，一纸朝颁磔枭令。万户无声春柝严，夜伏空山依破镜。嗟哉人中亦有鸮，东山风雨愁飘摇。人间惜少恶溪檄，畀出浊水公为妖。丹山凤去梧桐老，海上纷来九头鸟。安得枉矢挂阴弓，风毛雨血沧溟东。
杀鹗行
作者：丘逢甲
朝代：清

城根潮齧树半枯，天阴月黑啼训狐。飞瞰屋山嚇黄小，徵凶召眚声呜呜。潮州老守行春政，一纸朝颁磔枭令。万户无声春柝严，夜伏空山依破镜。嗟哉人中亦有鸮，东山风雨愁飘摇。人间惜少恶溪檄，畀出浊水公为妖。丹山凤去梧桐老，海上纷来九头鸟。安得枉矢挂阴弓，风毛雨血沧溟东。
杂诗
作者：丘逢甲
朝代：清

羲和驭日轮，赫赫鉴八荒。游氛积为阴，上翳阳无光。太白窃神威，睒睒昼有芒。斗垣森严地，飞星敢干行。谁实操天权，得毋失厥纲。寂寂河鼓鸣，惨惨参旗扬。天弧不能弦，纵恣来贪狼。下界虮虱臣，惴惴心忧伤。欲将灾异书，上吁通天阊。紫霄昼沉沉，钧天乐方张。王母宴诸天，游戏容东方。天公色然醉，玉女倾霞觞。列侍诸仙官，冕旋各飞扬。方谋剪鹑首，持之赐秦王。共工触天柱，西北遂倾坠。重烦五色石，复得天定位。神娲抑何心？补天不补地。东南大海中，遂令日生事。灵鳌实天遗，受钓误贪饵。岱舆与员峤，坐失神山二。蓬莱固无恙，左股复割弃。为天谋者谁？敢道无遗议？诸仙各神通，坐视果何意？閒愁落万古，茫茫渺难计。徒劳炎帝女，填海作精卫。天鸡不能雄，牝鸡代为鸣。膊膊复腷腷，岂云非恶声？壮士误起舞，慨然赴功名。失身一非时，其辱宁为荣。枕戈夜未旦，素月当天行。团团此皎魄，中有妖蟆生。得地遽僭妄，吞噬亏阴精。诸仙并束手，坐令天偏盲。凭日复有乌，翳日失其晶。安知豢养物，乃起为祸萌。蒙蔽苟不知，安用天聪明？知之不能去，容使终古横。
杂诗·其一
作者：丘逢甲
朝代：清

羲和驭日轮，赫赫鉴八荒。游氛积为阴，上翳阳无光。太白窃神威，睒睒昼有芒。斗垣森严地，飞星敢干行。谁实操天权，得毋失厥纲。寂寂河鼓鸣，惨惨参旗扬。天弧不能弦，纵恣来贪狼。下界虮虱臣，惴惴心忧伤。欲将灾异书，上吁通天阊。紫霄昼沉沉，钧天乐方张。王母宴诸天，游戏容东方。天公色然醉，玉女倾霞觞。列侍诸仙官，冕旋各飞扬。方谋剪鹑首，持之赐秦王。
杂诗·其三
作者：丘逢甲
朝代：清

天鸡不能雄，牝鸡代为鸣。膊膊复腷腷，岂云非恶声？壮士误起舞，慨然赴功名。失身一非时，其辱宁为荣。枕戈夜未旦，素月当天行。团团此皎魄，中有妖蟆生。得地遽僭妄，吞噬亏阴精。诸仙并束手，坐令天偏盲。凭日复有乌，翳日失其晶。安知豢养物，乃起为祸萌。蒙蔽苟不知，安用天聪明？知之不能去，容使终古横。
杂诗·其二
作者：丘逢甲
朝代：清
体裁：古风

共工触天柱，西北遂倾坠。重烦五色石，复得天定位。神娲抑何心，补天不补地。东南大海中，遂令日生事。灵鳌实天遗，受钓误贪饵。岱舆与员峤，坐失神山二。蓬莱固无恙，左股复割弃。为天谋者谁，敢道无遗议？诸仙各神通，坐视果何意？閒愁落万古，茫茫渺难计。徒劳炎帝女，填海作精卫。
杂诗·其二
作者：丘逢甲
朝代：清

共工触天柱，西北遂倾坠。重烦五色石，复得天定位。神娲抑何心？补天不补地。东南大海中，遂令日生事。灵鳌实天遗，受钓误贪饵。岱舆与员峤，坐失神山二。蓬莱固无恙，左股复割弃。为天谋者谁？敢道无遗议？诸仙各神通，坐视果何意？閒愁落万古，茫茫渺难计。徒劳炎帝女，填海作精卫。
杂诗四首答郑生
作者：丘逢甲
朝代：清

洪水昔降灾，天下困沉溺。上巢下营窟，非不工避匿。大鸟呼大兽，出与人相迫。死者鱼鳖游，生者鸟兽食。天生群圣人，畀各尽天职。水平鸟兽去，用教民稼穑。茫茫大地中，乃始有中国。此岂托空言，要在奋神力。蚩蚩者彼民，实具愚下质。嬉游幸无事，事至徒叹息。由来天下事，任者在豪杰。饕鸱甘腐鼠，仰视嚇鹓雏。鹓馈有竹实，彼鸱安得知？天生物惟万，物物性不齐。持海语井蛙，持天语醯鸡。徒烦告者劳，终受听者嗤。圣人物万物，不与物性违。使鸟宅深林，使鱼室深池。是之谓物化，毋失化者机。惟物有蠢灵，惟人有智愚。治君子以德，治小人以威。物物性不齐，何用多言为？百禽中有鹤，自是禽中仙。胡为俯求食？而受鸡鹜嗔。凤凰帝百禽，尔鹤尔臣邻。高飞就凤凰，孰能为鹤先！凤凰方渴睡，训狐摄厥权。燕蝠且笑之，尔鹤何容前？钦䲹乘凤敝，自耀文采鲜。岂无众恶禽，推奉相圣贤。慎哉勿妄投，庶得身名全。凤睡有醒时，何事皇皇然？荡荡者九皋，高高者九天。何行不翯翯？何飞不翩翩？神仙自轻举，宁受凡夫怜。鶢鶋集鲁门，不乐钟鼓养。鹦鹉虽人言，常有陇山想。桑扈啄场粟，得食自俯仰。岂愿为燕雀，处君高堂上。笼禽厚予食，虽饱神不王。谢安卧东山，不慕为晋相。马援困浪泊，乃悔为汉将。将相岂不佳？达者非所望。中原昔龙战，三顾起葛亮。尽瘁五丈原，躬耕失高尚。圣人志行道，固不计得丧。蜚鸿已贻辱，衰凤复腾谤。归对山梁雉，时哉发叹怅。
杂诗四首答郑生·其一
作者：丘逢甲
朝代：清

洪水昔降灾，天下困沉溺。上巢下营窟，非不工避匿。大鸟呼大兽，出与人相迫。死者鱼鳖游，生者鸟兽食。天生群圣人，畀各尽天职。水平鸟兽去，用教民稼穑。茫茫大地中，乃始有中国。此岂托空言，要在奋神力。蚩蚩者彼民，实具愚下质。嬉游幸无事，事至徒叹息。由来天下事，任者在豪杰。
杂诗四首答郑生·其三
作者：丘逢甲
朝代：清
体裁：古风

百禽中有鹤，自是禽中仙。胡为俯求食，而受鸡鹜嗔。凤凰帝百禽，尔鹤尔臣邻。高飞就凤凰，孰能为鹤先！凤凰方渴睡，训狐摄厥权。燕蝠且笑之，尔鹤何容前？钦䲹乘凤敝，自耀文采鲜。岂无众恶禽，推奉相圣贤。慎哉勿妄投，庶得身名全。凤睡有醒时，何事皇皇然？荡荡者九皋，高高者九天。何行不翯翯，何飞不翩翩？神仙自轻举，宁受凡夫怜。
杂诗四首答郑生·其三
作者：丘逢甲
朝代：清

百禽中有鹤，自是禽中仙。胡为俯求食？而受鸡鹜嗔。凤凰帝百禽，尔鹤尔臣邻。高飞就凤凰，孰能为鹤先！凤凰方渴睡，训狐摄厥权。燕蝠且笑之，尔鹤何容前？钦䲹乘凤敝，自耀文采鲜。岂无众恶禽，推奉相圣贤。慎哉勿妄投，庶得身名全。凤睡有醒时，何事皇皇然？荡荡者九皋，高高者九天。何行不翯翯？何飞不翩翩？神仙自轻举，宁受凡夫怜。
杂诗四首答郑生·其二
作者：丘逢甲
朝代：清
体裁：古风

饕鸱甘腐鼠，仰视吓鹓雏。鹓馈有竹实，彼鸱安得知？天生物惟万，物物性不齐。持海语井蛙，持天语醯鸡。徒烦告者劳，终受听者嗤。圣人物万物，不与物性违。使鸟宅深林，使鱼室深池。是之谓物化，毋失化者机。惟物有蠢灵，惟人有智愚。治君子以德，治小人以威。物物性不齐，何用多言为？
杂诗四首答郑生·其二
作者：丘逢甲
朝代：清

饕鸱甘腐鼠，仰视嚇鹓雏。鹓馈有竹实，彼鸱安得知？天生物惟万，物物性不齐。持海语井蛙，持天语醯鸡。徒烦告者劳，终受听者嗤。圣人物万物，不与物性违。使鸟宅深林，使鱼室深池。是之谓物化，毋失化者机。惟物有蠢灵，惟人有智愚。治君子以德，治小人以威。物物性不齐，何用多言为？
杂诗四首答郑生·其四
作者：丘逢甲
朝代：清
体裁：古风

鶢鶋集鲁门，不乐钟鼓养。鹦鹉虽人言，常有陇山想。桑扈啄场粟，得食自俯仰。岂愿为燕雀，处君高堂上。笼禽厚予食，虽饱神不王。谢安卧东山，不慕为晋相。马援困浪泊，乃悔为汉将。将相岂不佳，达者非所望。中原昔龙战，三顾起葛亮。尽瘁五丈原，躬耕失高尚。圣人志行道，固不计得丧。蜚鸿已贻辱，衰凤复腾谤。归对山梁雉，时哉发叹怅。
杂诗四首答郑生·其四
作者：丘逢甲
朝代：清

鶢鶋集鲁门，不乐钟鼓养。鹦鹉虽人言，常有陇山想。桑扈啄场粟，得食自俯仰。岂愿为燕雀，处君高堂上。笼禽厚予食，虽饱神不王。谢安卧东山，不慕为晋相。马援困浪泊，乃悔为汉将。将相岂不佳？达者非所望。中原昔龙战，三顾起葛亮。尽瘁五丈原，躬耕失高尚。圣人志行道，固不计得丧。蜚鸿已贻辱，衰凤复腾谤。归对山梁雉，时哉发叹怅。
李伯质太守屡牍乞退，归志决矣，相处四稔，不能无言
作者：丘逢甲
朝代：清

海上频驰乞退章，天涯归梦绕蕲黄。右军誓墓心何切！吏部来潮道已光。风味五湖忆蒪菜，云阴四载托甘棠。看山久羡南天柱，预约寻公旧草堂。满目横流忍便归，迟留初愿恐相违。文章公已谋收局，富贵人犹羡绣衣。沧海眼看桑树长，故山心恋药苗肥。独嗟乞米平原客，仁祖行时尚苦饥。名场册载角雌雄，世态纷纷冷眼中。乞郡章重上坡老，归田录早著欧公。春江行舫摇新绿，夕照留花护晚红。我不出山君欲去，海天无际两冥鸿。
李伯质太守屡牍乞退，归志决矣，相处四稔，不能无言·其一
作者：丘逢甲
朝代：清

海上频驰乞退章，天涯归梦绕蕲黄。右军誓墓心何切！吏部来潮道已光。风味五湖忆蒪菜，云阴四载托甘棠。看山久羡南天柱，预约寻公旧草堂。
李伯质太守屡牍乞退，归志决矣，相处四稔，不能无言·其三
作者：丘逢甲
朝代：清

名场册载角雌雄，世态纷纷冷眼中。乞郡章重上坡老，归田录早著欧公。春江行舫摇新绿，夕照留花护晚红。我不出山君欲去，海天无际两冥鸿。
李伯质太守屡牍乞退，归志决矣，相处四稔，不能无言·其二
作者：丘逢甲
朝代：清

满目横流忍便归，迟留初愿恐相违。文章公已谋收局，富贵人犹羡绣衣。沧海眼看桑树长，故山心恋药苗肥。独嗟乞米平原客，仁祖行时尚苦饥。
李湘文邀同雪澄、实甫、陶阳二子上涌村啖荔枝作
作者：丘逢甲
朝代：清

东村有荔枝，西村有荔枝，南村有荔枝，北村有荔枝，村人看客衔尾舟来时。双轮在前画舫随，入涌涌路歧复歧，汽笛鸣使村人知。村人有约远迎客，村童村妇纷来窥。几成看杀卫叔宝，荔枝树下人争围。岂知老饕苍髯已三尺，馀客亦复鬑鬑皆有须，但动食指思朵颐。是时荔枝半生熟，青红满眼光陆离。荷包太早桂味迟，五月黑叶方垂垂。采之满筐出供客，更令饱饫兼僮厮。我舟泊处上有丞相祠。但能耕稼魏公庄，岂必识字为佳儿。村居若有千树荔，更用千户侯何为？维闽与粤荔枝国，各有佳品因时宜。君谟作谱起聚讼，彼优此劣词何支。我生于闽长侨粤，有荔枝处皆尝之。平生嗜荔如嗜色，情人之眼皆西施。少年最爱十八娘，至今追忆神犹驰。自来岭南日啖三百颗，临风辄念天人姿。门书荔子甲天下，已生荔子生梅妃。梅妃生闽杨妃粤，杨妃宠盛梅妃衰。人间选色论品目，两皆尤物天所遗。亦如荔枝各具色香味，相看不厌、不见常相思。奈何玉环不自爱乡味，坐令蜀产称珍奇。蜀荔之佳万万逊闽粤，维髯蜀客亦谓言非欺。惜髯但啖粤荔未到闽海湄，惟应楚客粤归足傲道州老，此来非早仍非迟。亲解海山仙人绛罗襦，临江况复将别离？江天过午村鸡啼，满船载得荔枝去，濛濛烟雨遮船旗。
李花
作者：丘逢甲
朝代：清

蛎粉墙西易夕阳，讨春消息为春伤。李花开落东风里，惆怅离人自断肠。
村居书感，次崧甫韵
作者：丘逢甲
朝代：清

寥落田园隔虏尘，买山聊此息劳人。昔贤原少閒忧乐，吾道何曾绌贱贫？入传且栽元亮柳，行歌肯负买臣薪？补天填海都无益，空洒东风泪满巾。乾坤苍莽正风尘，力挽狂澜仗要人。岂有桃源堪避世，不妨蔬水且安贫。天阊辽阻愁呵壁，时局艰危痛厝薪。祗恐南阳难稳卧，中原戎马待纶巾。
村居书感，次崧甫韵·其一
作者：丘逢甲
朝代：清

寥落田园隔虏尘，买山聊此息劳人。昔贤原少閒忧乐，吾道何曾绌贱贫？入传且栽元亮柳，行歌肯负买臣薪？补天填海都无益，空洒东风泪满巾。
村居书感，次崧甫韵·其二
作者：丘逢甲
朝代：清

乾坤苍莽正风尘，力挽狂澜仗要人。岂有桃源堪避世，不妨蔬水且安贫。天阊辽阻愁呵壁，时局艰危痛厝薪。祗恐南阳难稳卧，中原戎马待纶巾。
来诗有忧滇意，三叠前韵
作者：丘逢甲
朝代：清

吴楚青山满柁楼，江帆风利不曾收。邮程蜀水先巴水，边塞梁州近益州。南徼旌旗开武帝，东都弓矢锡文侯。碧鸡金马终无恙，休向乡关起暮愁。
极目
作者：丘逢甲
朝代：清

极目风烟接大荒，高歌人减少年狂。伊凉入破愁闻笛，沧海扬尘话种桑。五夜哀弦弹落叶，万山寒色赴斜阳。兰成枯树年来感，不待攀条意已伤。
林氅云郎中寄题蚝墩忠迹诗册，追忆旧事，次韵遥答
作者：丘逢甲
朝代：清

故人天末缄诗至，格似龙标供奉多。不愧南中称十子，一时人望属西河。笔端浩气满乾坤，桑海归来义愤存。碎破河山同感慨，更将忠迹表蚝墩。当时痛哭割台湾，未肯金牌奉诏还。仓葛哀呼竟何补，全军难保武峦山。英雄愧说郑延平，目断残山一角青。何日天戈竟东指，誓师海上更留铭。黯黯归云拥海槎，浪纾筹策事量沙。岛中义士依然在，伏腊年年奉汉家。经史无功世贱儒，空山披褐感潜夫。斩新花样愁经眼，颠倒天吴紫凤图。尊酒东山拜大忠，浩歌人尚气如虹。残篇重检王炎午，来祭庐陵信国公。徙尽虹桥桥畔蚝，北风吹客冷萧骚。沁园一阕君须记，落木斜阳句更豪。
林氅云郎中寄题蚝墩忠迹诗册，追忆旧事，次韵遥答·其一
作者：丘逢甲
朝代：清

故人天末缄诗至，格似龙标供奉多。不愧南中称十子，一时人望属西河。
林氅云郎中寄题蚝墩忠迹诗册，追忆旧事，次韵遥答·其七
作者：丘逢甲
朝代：清

尊酒东山拜大忠，浩歌人尚气如虹。残篇重检王炎午，来祭庐陵信国公。
林氅云郎中寄题蚝墩忠迹诗册，追忆旧事，次韵遥答·其三
作者：丘逢甲
朝代：清

当时痛哭割台湾，未肯金牌奉诏还。仓葛哀呼竟何补，全军难保武峦山。
林氅云郎中寄题蚝墩忠迹诗册，追忆旧事，次韵遥答·其二
作者：丘逢甲
朝代：清

笔端浩气满乾坤，桑海归来义愤存。碎破河山同感慨，更将忠迹表蚝墩。
林氅云郎中寄题蚝墩忠迹诗册，追忆旧事，次韵遥答·其五
作者：丘逢甲
朝代：清

黯黯归云拥海槎，浪纾筹策事量沙。岛中义士依然在，伏腊年年奉汉家。
林氅云郎中寄题蚝墩忠迹诗册，追忆旧事，次韵遥答·其八
作者：丘逢甲
朝代：清

徙尽虹桥桥畔蚝，北风吹客冷萧骚。沁园一阕君须记，落木斜阳句更豪。
林氅云郎中寄题蚝墩忠迹诗册，追忆旧事，次韵遥答·其六
作者：丘逢甲
朝代：清

经史无功世贱儒，空山披褐感潜夫。斩新花样愁经眼，颠倒天吴紫凤图。
林氅云郎中寄题蚝墩忠迹诗册，追忆旧事，次韵遥答·其四
作者：丘逢甲
朝代：清

英雄愧说郑延平，目断残山一角青。何日天戈竟东指，誓师海上更留铭。
林氅云郎中寄题蚝墩忠迹诗册，追忆旧事，次韵遥答寄答陈梦石明经即题其东溪吟章·其一
作者：丘逢甲
朝代：清
体裁：七言绝句

床头莸草参诗草，门外松声答水声。坐对溪山安砚席，方田如罫赋春耕。
林氅云郎中鹤年寄题蚝墩忠迹诗册追忆旧事次韵遥答
作者：丘逢甲
朝代：清

故人天末缄诗至，格似龙标供奉多。不愧南中称十子，一时人望属西河。笔端浩气满乾坤，桑海归来义愤存。碎破河山同感慨，更将忠迹表蚝墩。当时痛哭割台湾，未肯金牌奉诏还。仓葛哀呼竟何补，全军难保武峦山。英雄愧说郑延平，目断残山一角青。何日天戈竟东指，誓师海上更留铭。黯黯归云拥海槎，浪纾筹策事量沙。岛中义士依然在，伏腊年年奉汉家。经史无功世贱儒，空山披褐感潜夫。崭新花样愁经眼，颠倒天吴紫凤图。樽酒东山拜大忠，浩歌人尚气如虹。残篇重检王炎午，来祭庐陵信国公。徙尽虹桥桥畔蚝，北风吹客冷萧骚。沁园一阕君须记，落木斜阳句更豪。
枚伯以长句题罗浮游草，次韵答之
作者：丘逢甲
朝代：清

我有故人子王子，其居乃在天台山。天台四万八千丈，石梁横空不可攀。桃花流水空人间，仙山缥渺吾情牵，惜未来赋赤城篇。故人出山到南海，一官绛帐兼高悬。相逢但说道可道，坐令仙山冷落天池莲。神州尚未陆沉尽，山仍吾山川吾川。我生不辰处东海，中有玉山高拂天。几年坐啸玉山下，长蛇荐食来蜿蜒。斩之不得避而去，恨满东海何能填？人生万事一梦耳，当时枉作如雷颠。四海无家一身客，十年潦倒秋风前。罗浮之山镇南海，一筇径往开秋烟。海上蓬莱此左股，五色雀蝶何翩翩！神仙白日来云軿，云中鸾鹤同蹁跹。长爪麻姑定识我，共话沧海成桑田。人间尚有未了事，仙丹虽熟无能仙。沉沉天风引回船，满山灵草何芊芊！朱明洞天迟吾主，空看日出娱云泉。天下大洞天者十，金银宫阙名山巅。天台第六罗浮七，洞中阁道原交连。君虽未到罗浮去，天台饱享云霞妍。丈夫不作神仙亦当作豪杰，莫但留名万古将诗传。
果园见访潮州，次前寄怀韵
作者：丘逢甲
朝代：清

空江渔火夜初然，有客新停鳄渚船。水阁芙蓉秋坠露，金城杨柳夕愁烟。旅鸿消息来今日，戎马纵横话昔年。莫向乘风亭畔望，九州南尽海浮天。
柬沈友卿
作者：丘逢甲
朝代：清

明明昨夜此星辰，愁乱愁荒过一春。道路青丝来白马，衣冠皂荚洗黄尘。沙虫入目军全化，刍狗伤心帝不仁。今日人才寥落甚，英雄待起捉刀人。
柬秦子质军门
作者：丘逢甲
朝代：清

昔为循吏今名将，吾道由来文武兼。山泽龙蛇湫穴徙，风云猿鸟简书严。思亲梦寄陶公鲊，教子经传尚父钤。留滞五羊重握手，十年忧国鬓霜添。
柳汀赠诗述及台事，叠韵答之
作者：丘逢甲
朝代：清

东海饿蛟作人舞，万里炮云挟枪雨。相公款关奉盟语，玉斧一挥恨终古。天南流落忠义人，披发呼天天不春。臣军请缨云请剑，疏草劫烬馀吟身。伤心岂独士不遇，涕泪花前吟赠句。妇人醇酒足此生，老天不喜英雄气。
柳汀颇急治生，诗以调之
作者：丘逢甲
朝代：清

澄江抱郭入秋阴，旧径苔生屐齿临。报客鹊声穿户脆，避人花气隔帘深。烂羊太有封侯想，牧豕翻劳博士心。饱看芙蓉饶艳福，相如何事羡黄金。
桃源女史朱伯姬，九江先生女公子也，能诗画，为兰史作小幅而自题绝句其上，兰史出观，因为书此
作者：丘逢甲
朝代：清

传经伏女画中人，自写桃源说避秦。傥许携家作渔父，种花来结洞仙邻。
梅农赠诗，推奉过常，长句答之
作者：丘逢甲
朝代：清

十万义师齐放仗，天涯流落征南将。将坛已废诗坛存，四海才人远相访。萧山诗老七十翁，宦游岭南家浙东。平生慷慨多大节，千金屡散称朱公。广柳之车上方剑，君家义声世争艳。不教壮士走越胡，更遣安昌落奸焰。君今退作诗家豪，雄风飒爽生笺毫。五言长城忽在眼，偏师欲往惭钤韬。天南喜得忘年友，风雨满城过重九。欲邀君赏东篱花，惜少柴桑白衣酒。
梅子
作者：丘逢甲
朝代：清

梅子黄时雨未停，论筐分饷再丁宁。人间别有酸心处，浸透曹公醋一瓶。微糁晶盐味更多，儒酸也备席珍罗。调羹至竟无他术，鼎鼐功成一味和。
梅子·其一
作者：丘逢甲
朝代：清

梅子黄时雨未停，论筐分饷再丁宁。人间别有酸心处，浸透曹公醋一瓶。
梅子·其二
作者：丘逢甲
朝代：清

微糁晶盐味更多，儒酸也备席珍罗。调羹至竟无他术，鼎鼐功成一味和。
梅州喜晤梁辑五光禄话旧
作者：丘逢甲
朝代：清

剪烛寒窗夜论文，愁来豪气尚干云。平生最爱颜光禄，刊落山王咏五君。小隐城西旧草庐，忧时未合老闲居。一家渊雅能才语，黄叶空山自著书。一篇干宝托搜神，叫阖排云语最真。鹑首剪来天已醉，书生何策抗强秦？
梅州喜晤梁辑五光禄话旧·其一
作者：丘逢甲
朝代：清

剪烛寒窗夜论文，愁来豪气尚干云。平生最爱颜光禄，刊落山王咏五君。
梅州喜晤梁辑五光禄话旧·其三
作者：丘逢甲
朝代：清

一篇干宝托搜神，叫阖排云语最真。鹑首剪来天已醉，书生何策抗强秦？
梅州喜晤梁辑五光禄话旧·其二
作者：丘逢甲
朝代：清

小隐城西旧草庐，忧时未合老闲居。一家渊雅能才语，黄叶空山自著书。
梅州喜晤梁辑五光禄话旧五首
作者：丘逢甲
朝代：清

重向程江续坠欢，八年潦倒别长安。中天列宿寒无燄，等是中朝冗散官。当君读礼归田日，是我哀歌渡海年。一副千秋家国泪，不堪齐洒岭云边。一笑全输此局棋，神州苍莽欲何之？虬髯红拂无消息，身愧三原李药师。如画江山古敬州，潭龙殿虎各千秋。孤城角冷梅花月，慷慨谈兵客倚楼。恩仇未了剑无光，迫窄乾坤论莫狂。尚有神仙容退步，待将丹诀问云房。
梅州喜晤梁辑五光禄话旧五首·其一
作者：丘逢甲
朝代：清

重向程江续坠欢，八年潦倒别长安。中天列宿寒无燄，等是中朝冗散官。
梅州喜晤梁辑五光禄话旧五首·其三
作者：丘逢甲
朝代：清

一笑全输此局棋，神州苍莽欲何之？虬髯红拂无消息，身愧三原李药师。
梅州喜晤梁辑五光禄话旧五首·其二
作者：丘逢甲
朝代：清

当君读礼归田日，是我哀歌渡海年。一副千秋家国泪，不堪齐洒岭云边。
梅州喜晤梁辑五光禄话旧五首·其五
作者：丘逢甲
朝代：清

恩仇未了剑无光，迫窄乾坤论莫狂。尚有神仙容退步，待将丹诀问云房。
梅州喜晤梁辑五光禄话旧五首·其四
作者：丘逢甲
朝代：清

如画江山古敬州，潭龙殿虎各千秋。孤城角冷梅花月，慷慨谈兵客倚楼。
梅痴歌，即为题行看子
作者：丘逢甲
朝代：清

梅痴写梅写其神，淋漓痴墨天为春。梅痴写梅自写真，痴魂变现梅花身。如何将痴乞人写，但恐梅真痴是假。逋仙死后知梅寡，世人谁复知痴者？人生岂必痴床坐，但为梅痴痴亦可。笔端自说梅花禅，欲共华光證痴果。梅痴于梅痴得之，千金痴散梅益奇。梅痴卖梅不卖痴，写梅倾动西南夷。即今添毫亦痴计，我识梅痴痴避世。君房三公痴便差，可怜笑倒梅仙婿。君赠我梅还我过，我赏君痴为君歌。安得一龛万梅里，披图供养大痴哥？
梅石图
作者：丘逢甲
朝代：清

梦醒罗浮写玉颜，疏疏几笔点苔斑。如何一树寒香里，添片顽云作假山。
梅花观
作者：丘逢甲
朝代：清

青山断处碧云遮，不见罗浮旧酒家。我是出山更回首，雪天重约访梅花。
梦中
作者：丘逢甲
朝代：清

绣旗犹飐落花风，不信楼台是梦中。十二阑干摇海绿，八千子弟化春红。奔驰日月无停轨，组织河山未就功。车下懒龙呼不起，钧天罢奏太匆匆。
梦蝶园
作者：丘逢甲
朝代：清

二百年前老道人，曾从此地托閒身。草鸡已叹雄图改，花蝶犹寻旧院春。心事自同黄檗苦，遗民犹见白衣新。如何栗主无人祀，有客伤心荐藻蘋。
梦觉
作者：丘逢甲
朝代：清

梦觉游仙天欲明，东窗一角白初生。梅花纸帐春慵起，卧听山禽奏乐声。
梦题岳阳楼壁
作者：丘逢甲
朝代：清

梦拥灵旗宝纛行，鸾骖小驻岳阳城。濛濛云气开南极，浩浩江流作楚声。衡岳雁归秋万里，洞庭龙卧月三更。他年记取题诗处，南纪群真抗手迎。
棉雪歌
作者：丘逢甲
朝代：清

南天珍木瑰奇绝，花作红霞絮白雪。文章万丈见光燄，谁意飘零更高洁。峤南火维见雪稀，忽飘扣砌沾罗衣。初晴林雨苞全坼，微遇山风絮竞飞。团为雪球散雪气，海国遍寻遗种地。炎荒得此太奇景，赤日行天雪花坠。芦花秋雪杨花春，入眼偏惊夏雪新。旁人莫妄疑轻薄，此花肝胆原轮囷。入时自作风流格，尚留清白人间说。偶教痼疾起烟霞，劫火不妨烧雪魄。奇花曾为吟春红，长夏仍教住雪中。英雄心性由来热，待竟苍生衣被功。
槟榔屿杂诗
作者：丘逢甲
朝代：清

谷绣林香万树花，青崖飞瀑落谽谺。谁知地下潜流出，散作春泉十万家。海外居然谱学通，衣冠休笑少唐风。黄金遍铸门楣字，不数崔卢郡望崇。一轮月照万花娇，歌管声中长夜潮。宝马香车春似海，打球场外看元宵。走马交衢碾白沙，椰阴十里绿云遮。晓风吹出山蜂语，开遍春园豆蔻花。雾阁云窗启道场，不须极乐数西方。山僧指引频誇客，顶礼曾来白象王。
槟榔屿杂诗·其一
作者：丘逢甲
朝代：清

谷绣林香万树花，青崖飞瀑落谽谺。谁知地下潜流出，散作春泉十万家。
槟榔屿杂诗·其三
作者：丘逢甲
朝代：清

一轮月照万花娇，歌管声中长夜潮。宝马香车春似海，打球场外看元宵。
槟榔屿杂诗·其二
作者：丘逢甲
朝代：清

海外居然谱学通，衣冠休笑少唐风。黄金遍铸门楣字，不数崔卢郡望崇。
槟榔屿杂诗·其五
作者：丘逢甲
朝代：清

雾阁云窗启道场，不须极乐数西方。山僧指引频誇客，顶礼曾来白象王。
槟榔屿杂诗·其四
作者：丘逢甲
朝代：清

走马交衢碾白沙，椰阴十里绿云遮。晓风吹出山蜂语，开遍春园豆蔻花。
次兰史席上韵即送北上
作者：丘逢甲
朝代：清

万里难驯羡白鸥，一尊坐对瘴云收。中年亲故尤伤别，乱世文章易写愁。扑岸海潮新战史，隔江灯火鬼樊楼。出门未敢轻西笑，同是清歌在漏舟。
次前韵
作者：丘逢甲
朝代：清

霸气消沉化冷烟，更无一尉起龙川。重携苏子吹箫客，曾访麻姑卖酒田。到处云游惟看瀑，几时石破再惊天。呼龙出作樵山雨，东爪西鳞偶结缘。
次前韵再柬友卿
作者：丘逢甲
朝代：清

但觉人间无限事，不知天上是何年？东风更趁西潮猛，摇动齐州九点烟。安能郁郁久居此，还我堂堂地做人。无病亦呻何况病！梅花孤负岭南春。
次前韵再柬友卿·其一
作者：丘逢甲
朝代：清

但觉人间无限事，不知天上是何年？东风更趁西潮猛，摇动齐州九点烟。
次前韵再柬友卿·其二
作者：丘逢甲
朝代：清

安能郁郁久居此，还我堂堂地做人。无病亦呻何况病！梅花孤负岭南春。
次卷中自题诗韵，再纪四绝
作者：丘逢甲
朝代：清

九龙遗迹展灯前，老笔纷披水墨鲜。还似江南旧风景，半江斜日钓鱼船。珍重璇题已百年，匆匆过眼几云烟。重教八部天龙护，不使人间劫火然。一卷流传缘亦奇，旧观休惜复来迟。潮鸡唤起潜郎梦，来读先皇御制诗。新筑山庵瞰惠泉，双图留镇似当年。竹炉虽坏僧房在，落日听松漫惘然。
次卷中自题诗韵，再纪四绝·其一
作者：丘逢甲
朝代：清

九龙遗迹展灯前，老笔纷披水墨鲜。还似江南旧风景，半江斜日钓鱼船。
次卷中自题诗韵，再纪四绝·其三
作者：丘逢甲
朝代：清

一卷流传缘亦奇，旧观休惜复来迟。潮鸡唤起潜郎梦，来读先皇御制诗。
次卷中自题诗韵，再纪四绝·其二
作者：丘逢甲
朝代：清

珍重璇题已百年，匆匆过眼几云烟。重教八部天龙护，不使人间劫火然。
次卷中自题诗韵，再纪四绝·其四
作者：丘逢甲
朝代：清

新筑山庵瞰惠泉，双图留镇似当年。竹炉虽坏僧房在，落日听松漫惘然。
次夜复闻鸟鸣，感续二绝句
作者：丘逢甲
朝代：清

海气濛濛生劫尘，鸟声空度春风新。自从蕃汉断消息，无限天涯沦落人。鹧鸪啼后子规啼，更送新声渡海西。愿祝禽言成准卜，与圆佳梦到春闺。
次夜复闻鸟鸣，感续二绝句·其一
作者：丘逢甲
朝代：清

海气濛濛生劫尘，鸟声空度春风新。自从蕃汉断消息，无限天涯沦落人。
次夜复闻鸟鸣，感续二绝句·其二
作者：丘逢甲
朝代：清

鹧鸪啼后子规啼，更送新声渡海西。愿祝禽言成准卜，与圆佳梦到春闺。
次易实甫观察即席韵
作者：丘逢甲
朝代：清

丝竹当筵酒复醇，兹游未负岭南春。落花风雨逢今日，香草沅湘见美人。门第乌衣笑王谢，文章蝉噪薄梁陈。平生雅忆横江楫，愧向江东作寄民。
次晓沧韵，送王佐臣
作者：丘逢甲
朝代：清

王寿山头月一轮，照君风骨最嶙峋。不如归去山中好，刘四从今莫骂人。
次王雪澄赠实甫韵
作者：丘逢甲
朝代：清

未除鳌愤龙愁气，曾伍麖头鼠目官。雷雨文章惊世易，云霄毛羽置身难。千秋位业馀尘土，四海知交几胆肝。满眼东西南北水，不妨平地看流湍。我宁局龊人间世，不慕神仙上界官。龙气飞腾馀剑在，蛾眉谣诼入时难。多生磨蝎缠身命，馀技雕虫鉥肾肝。久既心平物无竞，任他流水起惊湍。佛为多情仍住世，人原自贵不因官。桑田沧海蓬莱浅，井络天彭蜀道难。万里风尘愁入鬓，百年图史视伤肝。茫茫时局谁能挽，已似扁舟下急湍。
次王雪澄赠实甫韵·其一
作者：丘逢甲
朝代：清

未除鳌愤龙愁气，曾伍麖头鼠目官。雷雨文章惊世易，云霄毛羽置身难。千秋位业馀尘土，四海知交几胆肝。满眼东西南北水，不妨平地看流湍。
次王雪澄赠实甫韵·其三
作者：丘逢甲
朝代：清

佛为多情仍住世，人原自贵不因官。桑田沧海蓬莱浅，井络天彭蜀道难。万里风尘愁入鬓，百年图史视伤肝。茫茫时局谁能挽，已似扁舟下急湍。
次王雪澄赠实甫韵·其二
作者：丘逢甲
朝代：清

我宁局龊人间世，不慕神仙上界官。龙气飞腾馀剑在，蛾眉谣诼入时难。多生磨蝎缠身命，馀技雕虫鉥肾肝。久既心平物无竞，任他流水起惊湍。
次陈颐山见赠韵答之
作者：丘逢甲
朝代：清

读罢新诗泪满巾，乾坤苍莽正风尘。五洲消息纷传线，万里梯舵竞驾轮。朝议朱崖伤弃地，边烽辽海厄归人。相逢莫话流离感，未死终留报国身。
次韵仙官七言古诗
作者：丘逢甲
朝代：清

古皇手造今山川，云斤月斧劳诸仙。群魔忽撼天枢颠，鸾惊尘骇纷翩跹。乌藏兔匿难高悬，海水上没昆仑巅。黑风滚滚吹腥膻，神州逼迫艰回旋。微臣矢愿康逆邅，绿章排云奏九天。上鼓雷鼓鞭电鞭，广乐未散钧天筵。濛濛俯瞰齐州烟，末劫重转龙汉年。赐臣玉策策万全，辅似仙力呼乔佺。神勇凌厉方无前，赤县奠定黑海鲜。万万蚁命苏颠连，群魔藉作驱除先。虎熊狼豺供猎田，道高魔退完仙缘。烧天劫火火不然，手持世界还圣贤，天枢八大仍高坚。吁嗟乎！万灵感颂吾皇功德真无边。
次韵仙官诗
作者：丘逢甲
朝代：清

一谪人间久未归，茫茫世界铁山围。神州剖裂齐烟小，古井荒凉汉火微。万岁鳌番饥可钓，五更熊梦老犹飞。何当整顿乾坤了，金阙重朝愿未违？
次韵伯瑶送别
作者：丘逢甲
朝代：清

山出中原万里青，古愁难遣托南溟。遥天鹤语寒年改，大海龙归战血腥。黑水昆仑奴有恨，黄金舍卫佛无灵。会须除旧颁新令，夜半持杯祝彗星。春帆漠漠雨如膏，樯燕留人语太劳。西域化胡诬李耳，南州避地陋黄滔。愁闻术士谈青盖，醉遣蛮姬拥紫槽。此别更开诗世界，榑桑花发海云高。
次韵伯瑶送别·其一
作者：丘逢甲
朝代：清

山出中原万里青，古愁难遣托南溟。遥天鹤语寒年改，大海龙归战血腥。黑水昆仑奴有恨，黄金舍卫佛无灵。会须除旧颁新令，夜半持杯祝彗星。
次韵伯瑶送别·其二
作者：丘逢甲
朝代：清

春帆漠漠雨如膏，樯燕留人语太劳。西域化胡诬李耳，南州避地陋黄滔。愁闻术士谈青盖，醉遣蛮姬拥紫槽。此别更开诗世界，榑桑花发海云高。
次韵再答宾南，兼寄陈伯严
作者：丘逢甲
朝代：清

如此江山客闭门，有人相忆向蛮村。神龙睡任群鱼泣，病骥喑看万马喧。抚剑已怜消侠骨，选蓍重与揲归魂。萧条炎运人才尽，差喜陈蕃榻尚存。故乡投足向何门，丁水南来绕古村。华表鹤归山月暗，神州鳌没海涛喧。竞争世界怜天演，寥落中原怆国魂。手把英雄传閒读，眼中多少可儿存！遥怜驻马望千门，人在江南黄叶村。鼠璞殊方名未定，蚊雷竟夕语何喧！心关国粹谋兴学，目笑时流说重魂。庚子陈经拜宣圣，尊王遗义故应存。南戒河山走越门，布衣牢落此荒村。望中残照金轮转，意外虚声瓦缶喧。敢信群龙终见首，竟烦大鸟屡招魂。重阴天气怀人日，展卷吾庐春自存。
次韵再答宾南，兼寄陈伯严·其一
作者：丘逢甲
朝代：清

如此江山客闭门，有人相忆向蛮村。神龙睡任群鱼泣，病骥喑看万马喧。抚剑已怜消侠骨，选蓍重与揲归魂。萧条炎运人才尽，差喜陈蕃榻尚存。
次韵再答宾南，兼寄陈伯严·其三
作者：丘逢甲
朝代：清

遥怜驻马望千门，人在江南黄叶村。鼠璞殊方名未定，蚊雷竟夕语何喧！心关国粹谋兴学，目笑时流说重魂。庚子陈经拜宣圣，尊王遗义故应存。
次韵再答宾南，兼寄陈伯严·其二
作者：丘逢甲
朝代：清

故乡投足向何门，丁水南来绕古村。华表鹤归山月暗，神州鳌没海涛喧。竞争世界怜天演，寥落中原怆国魂。手把英雄传閒读，眼中多少可儿存！
次韵再答宾南，兼寄陈伯严·其四
作者：丘逢甲
朝代：清

南戒河山走越门，布衣牢落此荒村。望中残照金轮转，意外虚声瓦缶喧。敢信群龙终见首，竟烦大鸟屡招魂。重阴天气怀人日，展卷吾庐春自存。
次韵再答晓沧
作者：丘逢甲
朝代：清

莫相非薄莫相师，耐久论交更可期。已分头衔书散汉，偶将文字托骈枝。河山落日新亭泪，禾黍秋风故国诗。残局尚存柯未烂，欲随王质共观棋。空传北际与南垂，多难翻为辟地思。可许逃秦招用里，漫将颂鲁羡奚斯。半生踪迹鸿留爪，终古英雄豹死皮。消尽名心理丹诀，六韬闲列教诸儿。
次韵再答晓沧·其一
作者：丘逢甲
朝代：清

莫相非薄莫相师，耐久论交更可期。已分头衔书散汉，偶将文字托骈枝。河山落日新亭泪，禾黍秋风故国诗。残局尚存柯未烂，欲随王质共观棋。
次韵再答晓沧·其二
作者：丘逢甲
朝代：清

空传北际与南垂，多难翻为辟地思。可许逃秦招用里，漫将颂鲁羡奚斯。半生踪迹鸿留爪，终古英雄豹死皮。消尽名心理丹诀，六韬闲列教诸儿。
次韵南园小山遇雨
作者：丘逢甲
朝代：清

横看成岭侧成峰，怪石参差地足容。正喜园林饶气象，忽惊雷雨起蛟龙。半池新水花初落，旧壁残题藓未封。归去更欣逢夕霁，东南回首海云浓。
次韵和兰史论诗
作者：丘逢甲
朝代：清

旷代元音未寂寥，羽毛重见起云霄。幔亭丝管千峰月，珠海旌旗五夜潮。故国芙蓉频入梦，小山丛桂傥相招。论诗自写怀人句，风雨荒鸡意更遥。落落英雄并世难，中原旂鼓付诗坛。泰山在望吾终仰，沧海横流孰与安？鹃隐故巢留客拜，鹤归华表话年寒。东风吹醒才人梦，银烛清尊把剑看。
次韵和兰史论诗·其一
作者：丘逢甲
朝代：清

旷代元音未寂寥，羽毛重见起云霄。幔亭丝管千峰月，珠海旌旗五夜潮。故国芙蓉频入梦，小山丛桂傥相招。论诗自写怀人句，风雨荒鸡意更遥。
次韵和兰史论诗·其二
作者：丘逢甲
朝代：清

落落英雄并世难，中原旂鼓付诗坛。泰山在望吾终仰，沧海横流孰与安？鹃隐故巢留客拜，鹤归华表话年寒。东风吹醒才人梦，银烛清尊把剑看。
次韵和友人除夕自寿
作者：丘逢甲
朝代：清

笑数雌雄几甲辰，梅花预报来年春。祭诗岛佛才如故，守岁坡仙语更新。自把屠苏开寿宴，兼持吟稿馈交亲。东风更送明朝喜，戴胜何妨属老人。
次韵和柳汀三十感怀
作者：丘逢甲
朝代：清

富家翁面太团团，如此清贫相不寒。斗酒归谋延寿客，书城坐拥胜穷官。柳星旁宿添光艳，漆吏游踪付汗漫。三十何须夸将相，小乔相对足为欢。
次韵和马总戎都龙纪胜四绝句
作者：丘逢甲
朝代：清

猎猎西风旧战场，星碉云堡靖山梁。纪功合有磨崖笔，曾受蛮师十万降。万里滇云筑将台，班师久奏凯歌回。九山天半青如故，又费将军倚马才。战火连山夜击刁，边功人说霍嫖姚。攻心毕竟推诸葛，万古威名倚碧霄。飞车消息近何如，海上妖云誓扫除。立马东南望天象，狼星魔燄眼中无。
次韵和马总戎都龙纪胜四绝句·其一
作者：丘逢甲
朝代：清

猎猎西风旧战场，星碉云堡靖山梁。纪功合有磨崖笔，曾受蛮师十万降。
次韵和马总戎都龙纪胜四绝句·其三
作者：丘逢甲
朝代：清

战火连山夜击刁，边功人说霍嫖姚。攻心毕竟推诸葛，万古威名倚碧霄。
次韵和马总戎都龙纪胜四绝句·其二
作者：丘逢甲
朝代：清

万里滇云筑将台，班师久奏凯歌回。九山天半青如故，又费将军倚马才。
次韵和马总戎都龙纪胜四绝句·其四
作者：丘逢甲
朝代：清

飞车消息近何如，海上妖云誓扫除。立马东南望天象，狼星魔燄眼中无。
次韵奉答藕华
作者：丘逢甲
朝代：清

烈烈南风沙扑天，武陵安稳种仙田。桃花流水无今古，閒过苍鹅出地年。伴食纶扉几日开，紫垣惊见坼三台。东门黄犬华亭鹤，都入香山感事来。响遏珠尘落殿楹，瑶池春宴按歌情。不知零落云韶部，可向秦楼逐凤鸣。啄屋乌多燕子稀，黑云如墨压城围。寻常百姓无家别，不独乌衣巷已非。休向人间更赋哀，迢迢云汉待昭回。擎天各展黄人手，重捧红轮出海来。
次韵奉答藕华·其一
作者：丘逢甲
朝代：清

烈烈南风沙扑天，武陵安稳种仙田。桃花流水无今古，閒过苍鹅出地年。
次韵奉答藕华·其三
作者：丘逢甲
朝代：清

响遏珠尘落殿楹，瑶池春宴按歌情。不知零落云韶部，可向秦楼逐凤鸣。
次韵奉答藕华·其二
作者：丘逢甲
朝代：清

伴食纶扉几日开，紫垣惊见坼三台。东门黄犬华亭鹤，都入香山感事来。
次韵奉答藕华·其五
作者：丘逢甲
朝代：清

休向人间更赋哀，迢迢云汉待昭回。擎天各展黄人手，重捧红轮出海来。
次韵奉答藕华·其四
作者：丘逢甲
朝代：清

啄屋乌多燕子稀，黑云如墨压城围。寻常百姓无家别，不独乌衣巷已非。
次韵寄谭彤士桂林
作者：丘逢甲
朝代：清

走马看花忆凤城，如烟如梦不分明。回头十二年前事，残照西山战气横。八桂林边多好山，一麾遥羡数跻攀。何时携屐访君去，老我犹能腰脚顽。怕向宣南说旧游，烽烟满目客登楼。欧阳门下吾尤愧，但有文章放出头。故事骖鸾推石湖，清诗美政今何如？东江西江日夜长，双鲤休忘常寄书。
次韵寄谭彤士桂林·其一
作者：丘逢甲
朝代：清

走马看花忆凤城，如烟如梦不分明。回头十二年前事，残照西山战气横。
次韵寄谭彤士桂林·其三
作者：丘逢甲
朝代：清

怕向宣南说旧游，烽烟满目客登楼。欧阳门下吾尤愧，但有文章放出头。
次韵寄谭彤士桂林·其二
作者：丘逢甲
朝代：清

八桂林边多好山，一麾遥羡数跻攀。何时携屐访君去，老我犹能腰脚顽。
次韵寄谭彤士桂林·其四
作者：丘逢甲
朝代：清

故事骖鸾推石湖，清诗美政今何如？东江西江日夜长，双鲤休忘常寄书。
次韵易实甫肇庆道中
作者：丘逢甲
朝代：清

牂牁天半下飞湍，立马江头客据鞍。疆域远通蛮部落，威容重见汉衣冠。伤心元老骑箕去，极目层霄把剑看。零落七星秋满地，天涯扶醉且凭栏。
次韵晓沧淮徐海水荒奉檄劝赈之作
作者：丘逢甲
朝代：清

诏书哀痛与民谋，重起书生借箸筹。鸿雁秋风遍江介，鼋鼍落日挟阳侯。赀郎本援输边例，计相方深仰屋愁。百万残黎待苏命，此行不为赋诗留。
次韵晓沧秋雨感怀
作者：丘逢甲
朝代：清

黯黯湘帘窣地垂，茂陵卧病枉寻思。全军左袒无周勃，逐客留书有李斯。孺子阴符空北面，故人高会罢南皮。寻常车马今萧寂，酹酒秋原唤可儿。
次韵答伯瑶
作者：丘逢甲
朝代：清

万里重阴拨不开，杜陵空剩赋诗才。眼中王质残棋局，梦里胡僧旧劫灰。大角气沈箕子国，落花愁上越王台。可怜歌舞湖山乐，苦被江头战鼓催。
次韵答伯瑶
作者：丘逢甲
朝代：清

东风无奈别离何，万里行吟海有波。惭愧口头禅唱好，梵天无力缚修罗。
次韵答伯瑶
作者：丘逢甲
朝代：清

门外大海生春涛，海山矗立如墙高。款门何人曳春袍！兰陵夫子今诗豪。海山自苍海水绿，对客挥毫洒珠玉。杜陵乐府老更成，休作开元天宝声！
次韵答伯瑶
作者：丘逢甲
朝代：清
体裁：古风

门外大海生春涛，海山矗立如墙高。款门何人曳春袍，兰陵夫子今诗豪。海山自苍海水绿，对客挥毫洒珠玉。杜陵乐府老更成，休作开元天宝声！
次韵答伯群二首
作者：丘逢甲
朝代：清

又向山林作隐君，天涯胡马正成群。故乡归计从今决，旧族遗风异昔闻。入海溪声千里梦，读书灯影一家分。卜居荏苒三秋过，久累西头住陆云。阳关笛里变声多，戎马书生罢枕戈。身似伯鸾犹赁庑，人因康节有行窝。山中泉石千秋在，海上风云一梦过。沦落祗今君勿笑，不能绛灌不随何。
次韵答伯群二首·其一
作者：丘逢甲
朝代：清

又向山林作隐君，天涯胡马正成群。故乡归计从今决，旧族遗风异昔闻。入海溪声千里梦，读书灯影一家分。卜居荏苒三秋过，久累西头住陆云。
次韵答伯群二首·其二
作者：丘逢甲
朝代：清

阳关笛里变声多，戎马书生罢枕戈。身似伯鸾犹赁庑，人因康节有行窝。山中泉石千秋在，海上风云一梦过。沦落祗今君勿笑，不能绛灌不随何。
次韵答俞君实廉访
作者：丘逢甲
朝代：清

君从五指峰头返，万里看行有脚春。今日皋陶同颂祷，更无人祝狱中神。真成妇孺知司马，边事应教虏气降。天下荒荒谁救溺？瓮中儿仗石能撞。到处名山蜡屐频，笔端还挟气嶙峋。荒唐愧我罗浮梦，冷对梅花忆美人。五百四峰无限好，天南留滞莫言归。人间那有閒田地，抱瓮青山许息机？
次韵答俞君实廉访·其一
作者：丘逢甲
朝代：清

君从五指峰头返，万里看行有脚春。今日皋陶同颂祷，更无人祝狱中神。
次韵答俞君实廉访·其三
作者：丘逢甲
朝代：清

到处名山蜡屐频，笔端还挟气嶙峋。荒唐愧我罗浮梦，冷对梅花忆美人。
次韵答俞君实廉访·其二
作者：丘逢甲
朝代：清

真成妇孺知司马，边事应教虏气降。天下荒荒谁救溺？瓮中儿仗石能撞。
次韵答俞君实廉访·其四
作者：丘逢甲
朝代：清

五百四峰无限好，天南留滞莫言归。人间那有閒田地，抱瓮青山许息机？
次韵答兰史中秋有怀
作者：丘逢甲
朝代：清

水调歌残酒正中，浮云遮住月当空。江湖归梦怜坡老，宾从清谈愧庾公。谁把哀弦开上界，自携长剑倚崆峒。人间枉作孀娥怨，玉宇沉沉路不通。
次韵答兰史香江见赠
作者：丘逢甲
朝代：清

乾坤何地许扬眉，海上逢君泪满衣。泥饮已虚蝴蝶会，寄愁惟咏杜鹃诗。平陵松柏人谁问？京雒风尘客自知。拟约子猷重过访，扁舟春雪预相期。
次韵答友人
作者：丘逢甲
朝代：清

天遣诸夷不乱华，自应骠骑不为家。独怜已似骑驴将，閒看西湖十里花。傥容儒术济时艰，老抱遗经岂听閒。河镇未归金世界，大师犹解荐龟山。庾信江南早赋哀，平生萧瑟漫论才。百王道尽焚书日，谁遣窥江虏马来。遣日将诗也自宜，故乡犹幸有新知。吟成自漉炉头酒，权当黄龙痛饮时。
次韵答友人
作者：丘逢甲
朝代：清

横槊当歌万虑空，复闻吐哺有周公。挥金径欲求奇士，好色何曾讳国风？百万逢场仍纵博，十千沽酒更新丰。平生整顿乾坤手，要见神州日再中。
次韵答友人·其一
作者：丘逢甲
朝代：清

天遣诸夷不乱华，自应骠骑不为家。独怜已似骑驴将，閒看西湖十里花。
次韵答友人·其三
作者：丘逢甲
朝代：清

庾信江南早赋哀，平生萧瑟漫论才。百王道尽焚书日，谁遣窥江虏马来。
次韵答友人·其二
作者：丘逢甲
朝代：清

傥容儒术济时艰，老抱遗经岂听閒。河镇未归金世界，大师犹解荐龟山。
次韵答友人·其四
作者：丘逢甲
朝代：清

遣日将诗也自宜，故乡犹幸有新知。吟成自漉炉头酒，权当黄龙痛饮时。
次韵答叶生
作者：丘逢甲
朝代：清

行尽南条又北条，更谁车乘咏翘翘。泰山虚望崇朝雨，沧海离忧竟夕潮。万里遨游同率野，一官潦倒负归朝。天鸡唤起瀛台梦，八彩龙眉忆帝尧。
次韵答周立之
作者：丘逢甲
朝代：清

地老天荒不爱才，呱呱哭后已留哀。千年狗曲亡生气，一夜龙雷起死灰。乱世诗书儒发冢，中原旗鼓将登台。茫茫四海无安处，且醉新亭浊酒杯。
次韵答宾南金陵
作者：丘逢甲
朝代：清

杨柳依依白下门，梅花历历岭头村。南来驿信春同到，北去班声夜尚喧。清酒黄龙半要约，素车白马几忠魂！与君别后论身世，除却悲歌百不存。
次韵答晓沧冬日见过草庐
作者：丘逢甲
朝代：清

罗雀门庭客退閒，漫天风雪入愁颜。良朋命驾每千里，置厦庇人空万间。满座酒尊怀北海，中年丝竹负东山。与君怕作河桥别，衰柳飘零不可攀。
次韵答晴皋自桂林东下舟泊阳朔见寄
作者：丘逢甲
朝代：清

徵帆又挂桂江头，露下秋高潦未收。入海古来仍此水，好山多处自维舟。画中九马逢阳朔，吟罢双鱼寄广州。追忆故人当独夜，乱峰相对写离忧。瘦石寒花几度秋，十峰轩畔客淹留。鏖诗屡逐中原鹿，入世难驯大海鸥。杨柳关河游子泪，芙蓉旌旆美人愁。枫青月黑相思夕，此境空劳梦里求。西水今年没渚洲，涨痕重叠水边楼。藏蛟石洞深难伐，穴蚁金堤溃未修。农舍荒凉场九月，炊烟延眺米千舟。知君东下高吟处，祗有哀鸿与和酬。幢幢灯影欲残油，喔喔鸡声起睡眸。金鼓关山劳北望，银云河汉黯西流。高秋鹰隼终须击，大海鳌鱼不可钩。应有梅花开十月，不妨清梦托罗浮。
次韵答晴皋自桂林东下舟泊阳朔见寄·其一
作者：丘逢甲
朝代：清

徵帆又挂桂江头，露下秋高潦未收。入海古来仍此水，好山多处自维舟。画中九马逢阳朔，吟罢双鱼寄广州。追忆故人当独夜，乱峰相对写离忧。
次韵答晴皋自桂林东下舟泊阳朔见寄·其三
作者：丘逢甲
朝代：清

西水今年没渚洲，涨痕重叠水边楼。藏蛟石洞深难伐，穴蚁金堤溃未修。农舍荒凉场九月，炊烟延眺米千舟。知君东下高吟处，祗有哀鸿与和酬。
次韵答晴皋自桂林东下舟泊阳朔见寄·其二
作者：丘逢甲
朝代：清

瘦石寒花几度秋，十峰轩畔客淹留。鏖诗屡逐中原鹿，入世难驯大海鸥。杨柳关河游子泪，芙蓉旌旆美人愁。枫青月黑相思夕，此境空劳梦里求。
次韵答晴皋自桂林东下舟泊阳朔见寄·其四
作者：丘逢甲
朝代：清

幢幢灯影欲残油，喔喔鸡声起睡眸。金鼓关山劳北望，银云河汉黯西流。高秋鹰隼终须击，大海鳌鱼不可钩。应有梅花开十月，不妨清梦托罗浮。
次韵答王晓沧广文
作者：丘逢甲
朝代：清

漫说曾驱十万师，河湟收复竟无期。秋风老骥思千里，故国鹪鹩困一枝。醇酒悲凉公子泪，麻鞋奔走小臣诗。劳君尚记虬髯传，心冷全输此局棋。
次韵答维卿师
作者：丘逢甲
朝代：清

流落天南今八载，接天海气昼昏昏。锦袍银烛追前梦，夜半涛声倍断魂。空存扶汉分章手，无计能开日月昏。独立苍茫发遐想，自由钟起国民魂。
次韵答维卿师·其一
作者：丘逢甲
朝代：清

流落天南今八载，接天海气昼昏昏。锦袍银烛追前梦，夜半涛声倍断魂。
次韵答维卿师·其二
作者：丘逢甲
朝代：清

空存扶汉分章手，无计能开日月昏。独立苍茫发遐想，自由钟起国民魂。
次韵答藕华
作者：丘逢甲
朝代：清

何事天涯怨式微，六龙西幸不曾归。平生稷契空相许，茧足荒山素愿违。缥缈碧云飞两凫，泥中久辱胡为乎？仙山楼阁不归去，万树桃花今在无？天马何曾西极来，千金市骏枉燕台。不应河岳英灵尽，岁岁天门诏榜开。黄麾立仗待头颅，一掷成枭注太孤。多怨天公不能笑，怜他玉女误投壶。眼前缘转更黄回，如此天心也费猜。惊起希夷五龙蛰，胡尘蒙过华山来。
次韵答藕华·其一
作者：丘逢甲
朝代：清

何事天涯怨式微，六龙西幸不曾归。平生稷契空相许，茧足荒山素愿违。
次韵答藕华·其三
作者：丘逢甲
朝代：清

天马何曾西极来，千金市骏枉燕台。不应河岳英灵尽，岁岁天门诏榜开。
次韵答藕华·其二
作者：丘逢甲
朝代：清

缥缈碧云飞两凫，泥中久辱胡为乎？仙山楼阁不归去，万树桃花今在无？
次韵答藕华·其五
作者：丘逢甲
朝代：清

眼前缘转更黄回，如此天心也费猜。惊起希夷五龙蛰，胡尘蒙过华山来。
次韵答藕华·其四
作者：丘逢甲
朝代：清

黄麾立仗待头颅，一掷成枭注太孤。多怨天公不能笑，怜他玉女误投壶。
次韵答诏安张尧咨拔萃
作者：丘逢甲
朝代：清

冥冥学海郁何休，吹彻天南铁笛秋。万里江湖鹦鹉梦，五更风雨脊令愁。斜阳古木寻双庙，故国名山话九侯。何日与君携酒去，石斋遗迹吊荒陬？
次韵答长乐令
作者：丘逢甲
朝代：清

直从韩子度岭处，吟寄韩江入海间。岭外凤才羁百里，海中鳌力困三山。新军未立思颇牧，旧史多诬陋马班。欲写愁思答君意，老僧舌敝石犹顽。现身自说弥天法，幻梦重重苦未忘。劫后鹤猿都入化，别来鹓鹭不成行。柳枝故将停军垒，花满高僧示疾床。独夜怀人正风雨，海滨龙气隐干将。
次韵答长乐令·其一
作者：丘逢甲
朝代：清

直从韩子度岭处，吟寄韩江入海间。岭外凤才羁百里，海中鳌力困三山。新军未立思颇牧，旧史多诬陋马班。欲写愁思答君意，老僧舌敝石犹顽。
次韵答长乐令·其二
作者：丘逢甲
朝代：清

现身自说弥天法，幻梦重重苦未忘。劫后鹤猿都入化，别来鹓鹭不成行。柳枝故将停军垒，花满高僧示疾床。独夜怀人正风雨，海滨龙气隐干将。
次韵答陈少石方伯
作者：丘逢甲
朝代：清

寡人南海思北海，万里方吟忆弟词。白日看云同报国，青山为我更题诗。罗浮风雨仙何在？轼辙文章虏亦知。有菊花开即重九，老坡休负赏花卮。
次韵答陶生
作者：丘逢甲
朝代：清

寰球自合大一统，圣教终行新九州。应笑太平空献策，漫愁沧海正横流。南车重译人宗孔，东赆同声会抑欧。老我不才宜养晦，江天闲共狎沙鸥。
次韵答陶生
作者：丘逢甲
朝代：清

戴晋无王猛，亡秦有李斯。海鱼容自化，山鬼漫前知。天道终难测，人心傥未离。中兴由一旅，慎勿负心期。
次韵答韫伯
作者：丘逢甲
朝代：清

丝丝烟柳拂江滨，江上青旂一色春。吏部文章驱鳄地，旌阳家世斩蛟人。宰官身说无边法，欢喜禅留未了因。解识风流为政意，看花来治日南民。骑麟有客下南荒，消损文心万丈芒。客邸风尘羁凤水，将台雷雨散鲲洋。千秋定论删芜史，四海论交热侠肠。至竟大同终有日，不妨卖饼说公羊。
次韵答韫伯·其一
作者：丘逢甲
朝代：清

丝丝烟柳拂江滨，江上青旂一色春。吏部文章驱鳄地，旌阳家世斩蛟人。宰官身说无边法，欢喜禅留未了因。解识风流为政意，看花来治日南民。
次韵答韫伯·其二
作者：丘逢甲
朝代：清

骑麟有客下南荒，消损文心万丈芒。客邸风尘羁凤水，将台雷雨散鲲洋。千秋定论删芜史，四海论交热侠肠。至竟大同终有日，不妨卖饼说公羊。
次韵答马生
作者：丘逢甲
朝代：清

八翼天门旧梦违，新亭回首泪空挥。江山满目愁戎索，兰茝离忧怨秭归。别后诗篇浑漫与，重来城郭恐全非。关河落日征人急，雨雪犹劳四牡騑。
次韵答马竹坪孝廉
作者：丘逢甲
朝代：清

蚝墩遗碣访文公，踪迹天涯愧断蓬。异域逢君话桑梓，好音遗我过丝桐。功名漫说垂青史，世事惟宜醉碧筒。预约东山重握手，大忠祠畔木棉红。
次韵贺师伊生子
作者：丘逢甲
朝代：清

环书喜字递鸾笺，喜占春光十日先。想见药王亲抱送，玉晨君正领诸天。
次韵赠亦璞廉访
作者：丘逢甲
朝代：清

笔端燕赵悲歌气，如见望诸君不亡。迢递乡心蓟门月，清严诗律柏台霜。当君冠豸来南越，值我骑麟下大荒。海上相逢此高咏，料应公干许升堂。
次韵陈汝臣见赠
作者：丘逢甲
朝代：清

落魄犹留文字缘，琴音海上断成连。眼前世事饶堪醉，待续陶潜饮酒篇。梅花数点见天心，寒入山村雪意深。想见闭门人觅句，暗香疏影伴沈吟。新诗赠我灿瑶章，一读能教气一扬。自笑朗吟人已识，仙踪韬晦愧纯阳。漠漠寒云雁叫群，哀吟楚些怨湘君。乾坤牢落诗人老，何日苍头起异军？
次韵陈汝臣见赠·其一
作者：丘逢甲
朝代：清

落魄犹留文字缘，琴音海上断成连。眼前世事饶堪醉，待续陶潜饮酒篇。
次韵陈汝臣见赠·其三
作者：丘逢甲
朝代：清

新诗赠我灿瑶章，一读能教气一扬。自笑朗吟人已识，仙踪韬晦愧纯阳。
次韵陈汝臣见赠·其二
作者：丘逢甲
朝代：清

梅花数点见天心，寒入山村雪意深。想见闭门人觅句，暗香疏影伴沈吟。
次韵陈汝臣见赠·其四
作者：丘逢甲
朝代：清

漠漠寒云雁叫群，哀吟楚些怨湘君。乾坤牢落诗人老，何日苍头起异军？
次韵陈衡仲招饮可园
作者：丘逢甲
朝代：清

理废锄荒花自栽，阴晴梅气长阶苔。官闲座客谈诗集，吏散园丁取事回。把酒喜逢江月满，传笺忙逐岭云开。凭君莫话沧桑劫，横槊雄心百感来。
次韵陈衡仲招饮可园
作者：丘逢甲
朝代：清

销兵聊当太平年，小饮林亭意豁然。大海潮声来笔底，满城山色落尊前。酒能益寿姑谋醉，诗恐伤时不放颠。如此消閒宜夜宴，待呼冷月照炎天。
次颂丞感怀韵
作者：丘逢甲
朝代：清

天涯烽火客西归，沦落宁教素志违。解道哥哥行不得，鹧鸪言语未曾非。何劳珍药寄当归，养志萱堂愿已违。回首楼台沈蜃气，故山虽好事全非。
次颂丞感怀韵·其一
作者：丘逢甲
朝代：清

天涯烽火客西归，沦落宁教素志违。解道哥哥行不得，鹧鸪言语未曾非。
次颂丞感怀韵·其二
作者：丘逢甲
朝代：清

何劳珍药寄当归，养志萱堂愿已违。回首楼台沈蜃气，故山虽好事全非。
次颂丞感怀韵张琴柯以所摹其先德万里归舟图索题，为赋四绝句·其一
作者：丘逢甲
朝代：清
体裁：七言绝句

宦海风波四十年，布帆安稳竟归田。分明剩水残山景，影事重重證画禅。
次鮀浦，叠前韵
作者：丘逢甲
朝代：清

一夜东风送客旌，海门人暂驻征程。山回阁石青连岸，江绕篷洲绿到城。看雨市楼呼酒醉，冶春官舫载花行。同舟共济艰难日，未免茫茫百感生。
欧冶子歌
作者：丘逢甲
朝代：清

噫嘻乎嗟哉！魔风夜扇大海水，妖鸟西飞金两翅，飞啄群龙龙半死。神龙不死何时起，金仙铅泪流不止。此劫茫茫古无似，不数汉家燕啄矢。谁为铸剑歼厥妖？当代吾思欧冶子。于时日蚀团黄月华紫，乃采天精抉地髓。天帝下观万灵侍，雷公、电母、风伯、雨师听驱使。祥金跃出洪炉里，铸成双剑神无比。昆崙为砺沃礁砥，陆斩虎狮水剧兕。妖鸟哀号张大嘴，群魔乞命等羊豕。一挥再挥试神技，乃使五洋沉军舰、六洲平战垒。于是天地乃清宁，璧合二仪珠五纬。告太平者有太史，一统之朝古无此。神剑依然发刃始，老我不才称剑士，布衣长揖归田里。噫嘻乎嗟哉！当代吾思欧冶子。
水仙花诗奉家君命作
作者：丘逢甲
朝代：清

廿番芳信报新年，海上愁春下谪仙。入世花偏蜕凡骨，捲帘人自荐寒泉。双钩写韵珍遗绢，一操飞香冷素弦。流落纵教天不管，何曾飘坠向风前。白石清泉足雅供，赏春休倚醉颜红。满堂金玉饶仙福，近水楼台总化工。高绝声华香茗附，等閒出处素兰同。年年一现天人影，不在凡花色相中。
水仙花诗奉家君命作·其一
作者：丘逢甲
朝代：清

廿番芳信报新年，海上愁春下谪仙。入世花偏蜕凡骨，捲帘人自荐寒泉。双钩写韵珍遗绢，一操飞香冷素弦。流落纵教天不管，何曾飘坠向风前。
水仙花诗奉家君命作·其二
作者：丘逢甲
朝代：清

白石清泉足雅供，赏春休倚醉颜红。满堂金玉饶仙福，近水楼台总化工。高绝声华香茗附，等閒出处素兰同。年年一现天人影，不在凡花色相中。
水帘亭
作者：丘逢甲
朝代：清

路转峰回叠磴遥，携筇人上翠微腰。一亭嵌水古流曲，万石镵云秋气骄。寒洞声喧山阁雨，大江目极海门潮。岳阳胜概休相忆，横槊雄心郁未消。同游陈艮山同年，时极谈洞庭之胜。
汕头海关歌寄伯瑶
作者：丘逢甲
朝代：清
体裁：古风

风雷驱鳄出海地，通商口开远人至。黄沙幻作锦绣场，白日腾上金银气。峨峨新旧两海关，旧关尚属旗官治。先生在关非关吏，我欲从之问关事。新关主者伊何人，短衣戴笠胡羊鼻。新关税赢旧关绌，关吏持筹岁能记。新关税入馀百万，中朝取之偿国债。日日洋轮出入口，红头旧船十九废。土货税重洋货轻，此法已难相抵制。况持岁价两相较，出口货惟十之二。入口岁赢二千万，曷怪民财日穷匮。惟潮出口糖大宗，颇闻近亦鲜溢利。西人嗜糖嗜其白，贱卖赤砂改机制。年来仿制土货多，各口华商商务坠。如何我不制洋货，老生抵死雠机器。或言官实掣商肘，机厂欲开预防累。此语或真吾不信，祗怪华商少雄志。坐令洋货日报关，万巧千奇无不备。以其货来以人往，大舱迫窄不能位。岁十万人出此关，偻指来归十无四。十万人中人彘半，载往作工仰喂饲。可怜生死落人手，不信造物人为贵。中朝屡诏言保商，惜无人陈保工议。我工我商皆可怜，强弱岂非随国势？不然十丈黄龙旗，何尝我国无公使？彼来待以至优礼，我往竟成反比例。且看西人领事权，雷厉风行来照会。大官小吏咸朒缩，左华右洋日张示。华商半悬他国旗，报关但用横行字。其中大驵尤狡狯，播弄高权遽横恣。商誇洋籍民洋教，时事年来多怪异。先生在关虽见惯，思之应下哀时泪。闽粤中间此片土，商务蒸蒸岁逾岁。瓜分之图日见报，定有旁人思攘臂。关前关后十万家，利窟沉酣如梦寐。先王古训言先醒，可能呼起通国睡。出门莽莽多风尘，无奈天公亦沉醉。
汕头海关歌寄伯瑶
作者：丘逢甲
朝代：清

风雷驱鳄出海地，通商口开远人至。黄沙幻作锦绣场，白日腾上金银气。峨峨新旧两海关，旧关尚属旗官治。先生在关非关吏，我欲从之问关事。新关主者伊何人？短衣戴笠胡羊鼻。新关税赢旧关绌，关吏持筹岁能记。新关税入馀百万，中朝取之偿国债。日日洋轮出入口，红头旧船十九废。土货税重洋货轻，此法已难相抵制。况持岁价两相较，出口货惟十之二。入口岁赢二千万，曷怪民财日穷匮。惟潮出口糖大宗，颇闻近亦鲜溢利。西人嗜糖嗜其白，贱卖赤砂改机制。年来仿制土货多，各口华商商务坠。如何我不制洋货，老生抵死雠机器。或言官实掣商肘，机厂欲开预防累。此语或真吾不信，祗怪华商少雄志。坐令洋货日报关，万巧千奇无不备。以其货来以人往，大舱迫窄不能位。岁十万人出此关，偻指来归十无四。十万人中人彘半，载往作工仰喂饲。可怜生死落人手，不信造物人为贵。中朝屡诏言保商，惜无人陈保工议。我工我商皆可怜，强弱岂非随国势？不然十丈黄龙旗，何尝我国无公使？彼来待以至优礼，我往竟成反比例。且看西人领事权，雷厉风行来照会。大官小吏咸朒缩，左华右洋日张示。华商半悬他国旗，报关但用横行字。其中大驵尤狡狯，播弄高权遽横恣。商誇洋籍民洋教，时事年来多怪异。先生在关虽见惯，思之应下哀时泪。闽粤中间此片土，商务蒸蒸岁逾岁。瓜分之图日见报，定有旁人思攘臂。关前关后十万家，利窟沉酣如梦寐。先王古训言先醒，可能呼起通国睡。出门莽莽多风尘，无奈天公亦沉醉。
江乡
作者：丘逢甲
朝代：清

江乡寒食杏花时，紫陌寻芳马去迟。双脸断红人一笑，春光阑出隔墙枝。
江楼秋感
作者：丘逢甲
朝代：清

不尽神州感，登楼客纵谈。江声流日夜，秋色满东南。宝集群胡市，尘蒙老佛龛。金城摇落意，愁见柳毵毵。
沈爱苍于皋署新作小亭
作者：丘逢甲
朝代：清

涛园佳话吾能说，还合题名作沈亭。海上月华连夜白，天涯草色为谁青？偶收弃地成奇境，尽借群山作画屏。他日五羊图故事，也应添写少微星。
沈艾孙为刻石章三，赋此为谢二首
作者：丘逢甲
朝代：清

奏刀劳琢寿山云，古色斑斓缪篆文。留与后贤珍印谱，便应传是汉将军。西风万里客登台，如斗黄金愧此才。睥睨千秋仗神笔，狼居胥石勒名来。
沈艾孙为刻石章三，赋此为谢二首·其一
作者：丘逢甲
朝代：清

奏刀劳琢寿山云，古色斑斓缪篆文。留与后贤珍印谱，便应传是汉将军。
沈艾孙为刻石章三，赋此为谢二首·其二
作者：丘逢甲
朝代：清

西风万里客登台，如斗黄金愧此才。睥睨千秋仗神笔，狼居胥石勒名来。
沙陇过郑太史邦任
作者：丘逢甲
朝代：清

拿舟来访郑公乡，路入前溪打桨忙。文字千秋宗太史，江山百里控潮阳。故家闽粤乡音古，遗事咸同夜话长。莫道岭东耆旧少，眼中还有鲁灵光。
泊秋溪作
作者：丘逢甲
朝代：清

黯黯秋容落照边，清溪一曲客停船。东云出月西云电，各自流光占半天。西岭云生月渐低，扁舟凉夜客愁思。秋声惊醒江湖梦，黄篾篷喧雨到时。
泊秋溪作·其一
作者：丘逢甲
朝代：清

黯黯秋容落照边，清溪一曲客停船。东云出月西云电，各自流光占半天。
泊秋溪作·其二
作者：丘逢甲
朝代：清

西岭云生月渐低，扁舟凉夜客愁思。秋声惊醒江湖梦，黄篾篷喧雨到时。
法政学堂宴日本法学博士梅谦次郎，同行结城琢，即席有诗，因次其韵
作者：丘逢甲
朝代：清

沉沉大陆宝华饶，南岭秋迎国士轺。海上钓鳌三岛近，人间相马九方遥。烟云过眼资探讨，珠玉挥毫破寂寥。自笑捉刀閒处立，西风长啸越江朝。
波罗谒南海神庙五十二韵
作者：丘逢甲
朝代：清

莽莽扶胥镇，庙祀南海神。冕旒古王者，龙服如天人。甲裳列将吏，珠翠罗妃嫔。维神镇炎荒，坐抚万介鳞。自粤隶版图，历代修明禋。岂惟司潮汐，涝旱关喜啧。有时特告祭，天子命大臣。红棉二月花，庙瓦朱璘璘。斑斑两铜鼓，神威藉而伸。雄鸣雌辄应，奔走百粤民。东风吹万艘，打桨波罗春。神寿知几何？云是神诞辰。香烟霭高空，广庭杂羞珍。鱼龙进百戏，曼衍何侁侁？是时庙市集，蜑语争蛮银。泥鸡绘丹彩，妙若能鸣晨。终岁妇孺工，罄售未浃旬。年年荷神麻，近庙民不贫。我来秋九月，寒日摇江濒。市閒庙亦静，神几生秋尘。落叶纷满阶，僧厨应添薪。扪鼓复读碑，两廊且匝循。顾瞻门庭间，赑屃何砰磷？宋明开国初，武功碑具陈。明祖起布衣，尤表雄无伦。惜皆在唐后，但觉年代新。最古惟韩碑，日月光贞珉。碑缺亭亦圯，重建需百缗。同游各倾囊，再至功应竣。我思此庙初，寔瞰南海滨。风涛旦夕生，欲往多逡巡。行舟较今拙，动辄忧沉沦。偶因遣祭归，疑神福其身。作碑旌厥功，匪特耀所亲。安知古沧海，今化田畇畇。庙门通江路，沙壅久且堙。古人系舟处，泥没双石麟。去门数百武，高丘碧麟峋。上为浴日亭，破晓奇景臻。苏诗俨在石，驳落未尽泯。海虽去渐远，浩荡犹无垠。半夜潮始生，云霞捧红轮。此亭得此景，古语仍可遵。我从罗浮归，饱看踆乌踆。维舟此庙下，秋风吹白蘋。虽非邀神福，崇古端冠巾。杖策登此亭，寒绿生松筠。浩吟一以眺，双江绕如绅。斜阳正满目，秋波碧粼粼。海山万紫翠，云驳难为匀。惜无古人见，此景为写真。神鸦送客归，去去秋江津。
波罗谒南海神庙五十二韵
作者：丘逢甲
朝代：清
体裁：古风

莽莽扶胥镇，庙祀南海神。冕旒古王者，龙服如天人。甲裳列将吏，珠翠罗妃嫔。维神镇炎荒，坐抚万介鳞。自粤隶版图，历代修明禋。岂惟司潮汐，涝旱关喜嗔。有时特告祭，天子命大臣。红棉二月花，庙瓦朱璘璘。斑斑两铜鼓，神威藉而伸。雄鸣雌辄应，奔走百粤民。东风吹万艘，打桨波罗春。神寿知几何，云是神诞辰。香烟霭高空，广庭杂羞珍。鱼龙进百戏，曼衍何侁侁？是时庙市集，蜑语争蛮银。泥鸡绘丹彩，妙若能鸣晨。终岁妇孺工，罄售未浃旬。年年荷神庥，近庙民不贫。我来秋九月，寒日摇江濒。市閒庙亦静，神几生秋尘。落叶纷满阶，僧厨应添薪。扪鼓复读碑，两廊且匝循。顾瞻门庭间，赑屃何砰磷？宋明开国初，武功碑具陈。明祖起布衣，尤表雄无伦。惜皆在唐后，但觉年代新。最古惟韩碑，日月光贞珉。碑缺亭亦圮，重建需百缗。同游各倾囊，再至功应竣。我思此庙初，寔瞰南海滨。风涛旦夕生，欲往多逡巡。行舟较今拙，动辄忧沉沦。偶因遣祭归，疑神福其身。作碑旌厥功，匪特耀所亲。安知古沧海，今化田畇畇。庙门通江路，沙壅久且堙。古人系舟处，泥没双石麟。去门数百武，高丘碧嶙峋。上为浴日亭，破晓奇景臻。苏诗俨在石，驳落未尽泯。海虽去渐远，浩荡犹无垠。半夜潮始生，云霞捧红轮。此亭得此景，古语仍可遵。我从罗浮归，饱看踆乌踆。维舟此庙下，秋风吹白蘋。虽非邀神福，崇古端冠巾。杖策登此亭，寒绿生松筠。浩吟一以眺，双江绕如绅。斜阳正满目，秋波碧粼粼。海山万紫翠，云驳难为匀。惜无古人见，此景为写真。神鸦送客归，去去秋江津。
洗药池
作者：丘逢甲
朝代：清

仙人洗药池，时闻药香发。洗药仙人去不还，空池冷浸梅花月。
洞天
作者：丘逢甲
朝代：清

洞天清回销烟霞，欲访仙踪兴倍加。每到山溪幽绝处，水边林际见梅花。
海中观日出歌，由汕头抵香港作
作者：丘逢甲
朝代：清

双轮碾海飞苍烟，天鸡唤客夜不眠。三更独起看日出，霞光万丈红当天。海风吹天力何劲！黄人捧日中天正。直持原始造化垆，铸出全球大金镜。罗浮看日夸绝奇，裹粮夜半一遇之。自从海道轮四达，属见沐浴光咸池。迂儒见不出海表，苦信地大日轮小。安知力摄万星球，更著中间地球绕。河山两戒南越门，群峰到海如云屯。地邻赤道热力大，日所照处知亲尊。卓午停轮裙带路，金碧楼台老蛟守。世逢运会将大同，天教此起文明度。我是渡海寻诗人，行吟欲遍南天春。完全主权不曾失，诗世界里先维新。五色日华笔端起，墨沈淋漓四海水。太平山上歌太平，遥祝万年圣天子。
海中观日出歌，由汕头抵香港作
作者：丘逢甲
朝代：清
体裁：古风

双轮碾海飞苍烟，天鸡唤客夜不眠。三更独起看日出，霞光万丈红当天。海风吹天力何劲，黄人捧日中天正。直持原始造化垆，铸出全球大金镜。罗浮看日夸绝奇，裹粮夜半一遇之。自从海道轮四达，属见沐浴光咸池。迂儒见不出海表，苦信地大日轮小。安知力摄万星球，更著中间地球绕。河山两戒南越门，群峰到海如云屯。地邻赤道热力大，日所照处知亲尊。卓午停轮裙带路，金碧楼台老蛟守。世逢运会将大同，天教此起文明度。我是渡海寻诗人，行吟欲遍南天春。完全主权不曾失，诗世界里先维新。五色日华笔端起，墨沈淋漓四海水。太平山上歌太平，遥祝万年圣天子。
海军衙门歌，同温慕柳同年作
作者：丘逢甲
朝代：清

大东沟中炮声死，旅顺口外逃舟驶。刘公岛上降幡起，中人痛哭东人喜。旁有西人竞嗷訾，中国海军竟如此。衙门主者伊何人，万死何辞对天子！坐縻廿三行省万万之金钱，经营惨淡三十年。衙门循例保将领，翠翎鹤顶何翩翩！南军北军合操日，炮云蓊起遮苍天。群轮辗海迷青烟，谓此足当长城坚。一东人耳且不敌，何况西人高掌远蹠纷来前？我不能工召洋匠，我不能军募洋将。衙门沈沈不可望，若有人兮坐武帐。早知隶也实不力，何事挥金置兵仗？战守无能地能让，百万冤魂海中葬。购船购炮仍纷纷，再拚一掷振海军。故将逃降出新将，得相从者皆风云。风云黯淡海无色，大有他人鼾吾侧。楼船又属今将军，会须重铸六州铁。宝刀拜赐趋衙门，军中岂知天子尊？敛缩海界张军屯，海风画啸龙旗翻。天吴海若群飞奔，阴符秘授鬼莫测。何取书生纸上之空言？噫吁乎，书生结舌慎勿言，衙门主者方市权。
清明日游白云山
作者：丘逢甲
朝代：清

宣统二年春二月，尉佗城外作清明。江山霸气无今古，莺燕时光半雨晴。玉舄难逢方外士，银枪空吊劫馀兵。东风一笑登高去，云白峰青万里情。披云来访郑安期，卓锡兼寻景泰师。名士无聊托仙佛，神州有泪混华夷。濛濛海色闻边角，莽莽春愁上酒旗。斜日下山谋一醉，红棉开遍越王祠。
清明日游白云山·其一
作者：丘逢甲
朝代：清

宣统二年春二月，尉佗城外作清明。江山霸气无今古，莺燕时光半雨晴。玉舄难逢方外士，银枪空吊劫馀兵。东风一笑登高去，云白峰青万里情。
清明日游白云山·其二
作者：丘逢甲
朝代：清

披云来访郑安期，卓锡兼寻景泰师。名士无聊托仙佛，神州有泪混华夷。濛濛海色闻边角，莽莽春愁上酒旗。斜日下山谋一醉，红棉开遍越王祠。
游东岩叠韵答柳汀
作者：丘逢甲
朝代：清

留衣废亭石云舞，卓锡古泉冷飞雨。持赠山僧有才语，畀与大颠共千古。渡海来为南粤人，五年伤别兼伤春。生似昌黎厄磨蝎，终日坎壈缠其身。名山幸与名贤遇，留镇山门藉诗句。千年重出起衰手，睒睒中天北斗气。
游东津
作者：丘逢甲
朝代：清

开岁倏及旬，春风互寒暄。兹晨发游兴，微雨开朝暾。东行度浮桥，已见江水浑。长堤带小市，下有农家村。箫鼓春迎神，乡乐何喧喧！新麦早被陇，寒蔬犹满园。夙识田舍翁，自往款其门。登堂见遗象，衣冠古而尊。云是翁远祖，环村多诸孙。丹青虽黯敝，典型固犹存。主人喜客至，开轩陈清樽。春酒既已佳，乡礼亦不繁。扰扰薄俗中，尚觉古处敦。刊遗市朝事，同作农圃言。淹留遂永日，归去将黄昏。
游双髻山
作者：丘逢甲
朝代：清

绝代双鬟影，曾从海上看。入山群石怪，倚树一庵寒。岭瘴消文贝，岩香孕素兰。飞鸦如喜客，啼出古林端。古刹何年建，苔荒磴道斜。双峰出霄汉，一室贮烟霞。石气瘦崖树，泉香流涧花。山僧忘梵诵，云卧冷袈裟。
游双髻山·其一
作者：丘逢甲
朝代：清

绝代双鬟影，曾从海上看。入山群石怪，倚树一庵寒。岭瘴消文贝，岩香孕素兰。飞鸦如喜客，啼出古林端。
游双髻山·其二
作者：丘逢甲
朝代：清

古刹何年建，苔荒磴道斜。双峰出霄汉，一室贮烟霞。石气瘦崖树，泉香流涧花。山僧忘梵诵，云卧冷袈裟。
游姜畬，题山人壁二首
作者：丘逢甲
朝代：清

春山草浅畜宜羊，山半开畬合种姜。比较生涯姜更好，儿童都唱月光光。东风吹暖好年光，正月蟾蜍已落塘。更乞天公三日雨，山田高下有新秧。
游姜畬，题山人壁二首·其一
作者：丘逢甲
朝代：清

春山草浅畜宜羊，山半开畬合种姜。比较生涯姜更好，儿童都唱月光光。
游姜畬，题山人壁二首·其二
作者：丘逢甲
朝代：清

东风吹暖好年光，正月蟾蜍已落塘。更乞天公三日雨，山田高下有新秧。
游灵山护国禅院作
作者：丘逢甲
朝代：清

十月虹桥买棹行，临昆山色眼中横。更无东晋残碑在，一抹寒芜故县城。漠漠荒山仗佛开，千年古木半摧颓。惟应一勺灵泉水，曾照元和太守来。便访山僧亦偶然，何曾同證石头禅？三书难定儒林案，笑看中天北斗悬。铜壶水竭荔无阴，镜塔荒凉古藓深。妙法莲华随劫尽，萧萧落叶写经心。唐颠宋蹶电中过，佛法其如世运何？一例称师更称祖，可怜人拜大峰多。难振宗风似昔年，两山狮象卧寒烟。佛门各斗无边法，僧讼传家袖影田。无复山神护法时，萧条赐额冷云楣。重扶一片空山石，来读先朝运使碑。山钟飞作郡楼声，访古人来百感生。叶叶莲花开怪石，留衣亭畔独题名。閒向山僧理旧闻，佛楼携客话秋云。谁知八部天龙力，曾护昌黎谏佛文。寒钟声送暮云飞，铜绣桥边客棹归。极目隔江烟树里，峡山孤塔上斜晖。
游灵山护国禅院作·其一
作者：丘逢甲
朝代：清

十月虹桥买棹行，临昆山色眼中横。更无东晋残碑在，一抹寒芜故县城。
游灵山护国禅院作·其七
作者：丘逢甲
朝代：清

无复山神护法时，萧条赐额冷云楣。重扶一片空山石，来读先朝运使碑。
游灵山护国禅院作·其三
作者：丘逢甲
朝代：清

便访山僧亦偶然，何曾同證石头禅？三书难定儒林案，笑看中天北斗悬。
游灵山护国禅院作·其九
作者：丘逢甲
朝代：清

閒向山僧理旧闻，佛楼携客话秋云。谁知八部天龙力，曾护昌黎谏佛文。
游灵山护国禅院作·其二
作者：丘逢甲
朝代：清

漠漠荒山仗佛开，千年古木半摧颓。惟应一勺灵泉水，曾照元和太守来。
游灵山护国禅院作·其五
作者：丘逢甲
朝代：清

唐颠宋蹶电中过，佛法其如世运何？一例称师更称祖，可怜人拜大峰多。
游灵山护国禅院作·其八
作者：丘逢甲
朝代：清

山钟飞作郡楼声，访古人来百感生。叶叶莲花开怪石，留衣亭畔独题名。
游灵山护国禅院作·其六
作者：丘逢甲
朝代：清

难振宗风似昔年，两山狮象卧寒烟。佛门各斗无边法，僧讼传家袖影田。
游灵山护国禅院作·其十
作者：丘逢甲
朝代：清

寒钟声送暮云飞，铜绣桥边客棹归。极目隔江烟树里，峡山孤塔上斜晖。
游灵山护国禅院作·其四
作者：丘逢甲
朝代：清

铜壶水竭荔无阴，镜塔荒凉古藓深。妙法莲华随劫尽，萧萧落叶写经心。
游白牛岩二首
作者：丘逢甲
朝代：清

有客婆娑大海南，白牛岩畔访禅庵。颠僧老死文公去，细雨松花扑石龛。海色山光文起楼，才人遗墨壁间留。春林石气漾寒碧，落日倚栏云满头。
游白牛岩二首·其一
作者：丘逢甲
朝代：清

有客婆娑大海南，白牛岩畔访禅庵。颠僧老死文公去，细雨松花扑石龛。
游白牛岩二首·其二
作者：丘逢甲
朝代：清

海色山光文起楼，才人遗墨壁间留。春林石气漾寒碧，落日倚栏云满头。
游白牛岩用前游韵
作者：丘逢甲
朝代：清

云气溟蒙大海南，看山人再访禅庵。泉声冷尽高僧锡，满地花香雨一龛。万方多难此登楼，眼底云山翠欲流。欲吊红棉旧吟客，落花飞絮满江头。
游白牛岩用前游韵·其一
作者：丘逢甲
朝代：清

云气溟蒙大海南，看山人再访禅庵。泉声冷尽高僧锡，满地花香雨一龛。
游白牛岩用前游韵·其二
作者：丘逢甲
朝代：清

万方多难此登楼，眼底云山翠欲流。欲吊红棉旧吟客，落花飞絮满江头。
游罗浮
作者：丘逢甲
朝代：清

西风震庭树，明月将中秋。侧身城市间，惘惘怀百忧。眷言命俦侣，明发游罗浮。步出城东门，双轮带扁舟。扁舟下西江，夹岸多田畴。晚稻已青青，桔槔犹未休。东江自东来，西合西江流。我舟溯东江，白云何油油！远见云中山，轩然豁双眸。舍舟易以舆，将入云中游。我作罗浮游，如得名画读。初为水墨山，浑浑元气足。纯作披麻皴，远未辨单复。安知一皴间，饶有万包蓄。舆行山渐近，如画忽易幅。界划绚金碧，渲染间青绿。易为著色画，光彩炫吾目。灵奇本天质，神理何醲郁？伟哉造化工，绘此饷眼福。罗浮五百里，远视横成岭。奇峰近乃见，高者飞云顶。四百卅二峰，峰峰有灵境。拨云入上界，三峰抑何挺！天鸡夜一鸣，登峰见初景。赤波际天起，海上火轮骋。不知群阴匿，但觉万尘静。俯视下界人，沉沉梦未醒。太行与王屋，离之自夸娥。浮山海上来，谁为合之罗？想见初来时，驱海生洪波。连巢移凤鸾，闭穴潜蛟鼍。仙山落人间，一失成蹉跎。我亦海上来，今日相经过。登高极远望，去日常苦多。转眼沧与桑，麻姑鬓应皤。蓬莱渺何许！奈此仙山何？天下十洞天，朱明次居七。福地七十二，泉源亦其一。洞天福地间，云古神仙室。如何古仙人，一去不复出。古来神仙传，传者疑非实。我不求飞升，但愿充隐逸。吐吞云与霞，沐浴月与日。四百卅二峰，峰峰有屐迹。一峰住十年，一笑吾事毕。罗浮名天下，始自秦汉间。相传治此山，其人皆神仙。自从两晋还，有客来谈禅。遂令仙与佛，分占此名山。何年霸主宫，宫此山之前。昔时金银阙，今日无故砖。黄龙下白雨，洗出山真颜。依旧仙佛徒，云际开松关。明儒盛讲学，天下皆讲席。几令名山间，有儒无道释。有人囊罗浮，梦里天海碧。四百卅二峰，一囊不为窄。天鸡忽破梦，瞬息时代易。篝火狐鸣徒，山中岸赤帻。洞天与福地，污蔑殊可惜。何时此名山，复奠缁黄宅。无复儒者宫，来游但诗客。何来碧眼胡？亦蜡游山屐。尔徒惯豪偷，勿此为山贼。东南麻姑峰，其下有酒田。西北酥醪观，其上有酒泉。乐哉罗浮君，君此酒国间。我自来山中，小饮常陶然。仰观日月行，恍若羲农前。不知人间世，何用百忧煎？乃知仙之徒，以酒全其天。住世为酒人，出世为酒仙。笑看桃花开，一醉三千年。满山皆奇石，欲拜不胜勤。满山皆甘泉，欲品难为分。无泉不成瀑，无石不生云。飞瀑下云间，处处声相闻。九百九十瀑，云气常氤氲。置身云瀑间，独立谁为群？云出作霖雨，瀑下成溪源。非无济物功，同颂罗浮君。为问泉与石，宁复本性存？老仙携神娥，一醉同元丘。凤台吹箫女，亦引长庚游。饮食男女间，大道任所求。舍此求飞升，枯死荒山陬。我羡葛稚川，鲍姑为好逑。夫妇皆神仙，福慧真双修。携手白玉京，五城十二楼。游戏下人间，分艾医龙疣。穷生得明珠，窈窕起九幽。仙心推所欲，人天愿同酬。我来朱明洞，仙艳迹尚留。作书告山妻，我欲居罗浮。山间逢馌妇，蓬鬓两乳乌。开口多是非，作诗诮髯苏。少年喜狡狯，意者其麻姑。我行会仙桥，有女来踟蹰。未敢轻吟诗，恐或逢仙姝。翩然一笑去，山鸟鸣相呼。回首麻姑峰，云霞时有无。非石亦非木，非青亦非绿。山中铜龙鱼，云是稚川畜。东坡昔时见，鱼一而龙六。何时益八龙，灵怪惊俗目。嗟哉古铜仙，化身同一哭。南汉昔铸时，铜光九天烛。不知谁负去，得毋见可欲。惟有金佛身，至今守群秃。趺坐金莲花，冷阅人世速。明月飞上天，慎哉保尔独。山中何所有？黄麟朱凤皇。雀蝶各五色，烂熳同飞翔。遗薪有丹气，捣药声丁当。出洞五石猪，各佩天乐章。仙留竹篆符，蛇虎人不伤。山中凡禽虫，饮食皆天浆。山中凡草木，一一生天香。出为药市药，治疾走八荒。丹渣亦治疾，泥丸流丹光。惟有九节芝，云生自松肪。朱草生瑶池，合药成仙方。我欲往采之，云气晨茫茫。且斲万年藤，持之寿高堂。山下有林处，村墟各耕牧。山上有林处，中皆道释屋。维林衣被山，上下同一绿。其树十九松，亦有笼葱竹。枫林或间见，馀者灵草木。松大皆合围，百万聚龙族。命之曰树海，绿涛时起伏。云来变绿色，日入红骤缩。人行若鱼游，鸟兽成水畜。有时云布海，树海为所覆。上下同一云，浩浩无平陆。峰峦覆不尽，洲岛联或独。高松偶閒出，森若帆樯矗。云动天地浮，云静天地肃。云海有收时，树海观乃复。徜徉两海间，怪伟娱心目。昆崙东南支，逶迤成五岭。南趋镇南海，气势尤雄猛。是为罗浮山，宜与南岳并。其势可代兴，天与非争鼎。如何落岭外，命之曰佐命。名山如英雄，自具大本领。可王亦可霸，独立乾坤靖。自放南海湄，箕踞非偃蹇。西风海不波，晴穹落秋影。昂头出天外，南斗夜耿耿。岭南天早春，故是梅花国。罗浮千万树，况自仙人植？阳崖云气暖，阴岭雪光匿。先春各自花，枝南复枝北。千岩万壑间，冰玉同一色。香云飘上界，洗出太阴黑。疑是古女仙，幻影仙山侧。岂作凡美人，但现色身色。师雄尔何人？说梦痴已极。流传人间世，梦呓同大惑。罗浮有游客，始自陆大夫。迩来二千年，游者繁有徒。纷纷啖名客，摩勒伤山肤。罗浮古仙人，多半仙之儒。流传但仙诗，不见留仙书。鲁公昔兵解，棋局山中娱。不闻古钗脚，重见神仙都。服食求神仙，往者有髯苏。曾书丹灶字，变易今非初。朝斗坛已荒，洗药池亦芜。我书本意造，下笔犹踟蹰。青城不敢唾，浪墨宁非污！尔徒思铭功，盍勒狼居胥。一笑且长吟，仙酒倾百壶。山灵惊知己，此客千古无。罗浮看日出，奇胜甲天下。我来兼看月，恰值中秋夜。万山同一月，登高自舒写。看月兼看霞，霞光照尊斝。两山分霞处，草木为之赭。看霞兼看云，云飞不可把。青天如穹庐，团团覆九野。我兼看风雨，离合此山者。此山得天多，我得亦非寡。我访朱灵芝，亦访华子期。天扃与地钥，典守麾龙螭。稚川作四庵，芝房息我疲。诸仙各坛洞，一一贡我奇。历叩女仙居，白石开岩扉。仙已不我绁，佛岂能我羁。遂登华首台，花雨何霏霏？五百阿罗汉，云际咸低眉。草没阿育塔，苔荒阿耨池。遂饮卓锡泉，笑尔头陀师。乾坤正倾侧，释道皆中衰。我虽不讲学，亦拜四贤祠。救世仗吾儒，儒言亦卑卑。妖氛海上来，天戈无能麾。神州若不保，何况山一隅？此山可避世，斯言恐吾欺。且作十日留，赋我罗浮诗。西麓为白云，东麓为白水。夥颐罗浮君，广惠皆所理。罗浮迎我来，白鹤山中起。罗浮送我去，白鹤城中止。在山与在城，鹤飞殊未已。寄家罗浮下，谁领东坡旨？东坡携朝云，西湖照罗绮。为诵罗浮诗，云水空濛里。
游罗浮·其一
作者：丘逢甲
朝代：清

西风震庭树，明月将中秋。侧身城市间，惘惘怀百忧。眷言命俦侣，明发游罗浮。步出城东门，双轮带扁舟。扁舟下西江，夹岸多田畴。晚稻已青青，桔槔犹未休。东江自东来，西合西江流。我舟溯东江，白云何油油！远见云中山，轩然豁双眸。舍舟易以舆，将入云中游。
游罗浮·其七
作者：丘逢甲
朝代：清
体裁：古风

明儒盛讲学，天下皆讲席。几令名山间，有儒无道释。有人囊罗浮，梦里天海碧。四百卅二峰，一囊不为窄。天鸡忽破梦，瞬息时代易。篝火狐鸣徒，山中岸赤帻。洞天与福地，污蔑殊可惜。何时此名山，复奠缁黄宅。无复儒者宫，来游但诗客。何来碧眼胡，亦蜡游山屐。尔徒惯豪偷，勿此为山贼。
游罗浮·其七
作者：丘逢甲
朝代：清

明儒盛讲学，天下皆讲席。几令名山间，有儒无道释。有人囊罗浮，梦里天海碧。四百卅二峰，一囊不为窄。天鸡忽破梦，瞬息时代易。篝火狐鸣徒，山中岸赤帻。洞天与福地，污蔑殊可惜。何时此名山，复奠缁黄宅。无复儒者宫，来游但诗客。何来碧眼胡？亦蜡游山屐。尔徒惯豪偷，勿此为山贼。
游罗浮·其三
作者：丘逢甲
朝代：清

罗浮五百里，远视横成岭。奇峰近乃见，高者飞云顶。四百卅二峰，峰峰有灵境。拨云入上界，三峰抑何挺！天鸡夜一鸣，登峰见初景。赤波际天起，海上火轮骋。不知群阴匿，但觉万尘静。俯视下界人，沉沉梦未醒。
游罗浮·其九
作者：丘逢甲
朝代：清

满山皆奇石，欲拜不胜勤。满山皆甘泉，欲品难为分。无泉不成瀑，无石不生云。飞瀑下云间，处处声相闻。九百九十瀑，云气常氤氲。置身云瀑间，独立谁为群？云出作霖雨，瀑下成溪源。非无济物功，同颂罗浮君。为问泉与石，宁复本性存？
游罗浮·其二
作者：丘逢甲
朝代：清

我作罗浮游，如得名画读。初为水墨山，浑浑元气足。纯作披麻皴，远未辨单复。安知一皴间，饶有万包蓄。舆行山渐近，如画忽易幅。界划绚金碧，渲染间青绿。易为著色画，光彩炫吾目。灵奇本天质，神理何醲郁？伟哉造化工，绘此饷眼福。
游罗浮·其二十
作者：丘逢甲
朝代：清

西麓为白云，东麓为白水。夥颐罗浮君，广惠皆所理。罗浮迎我来，白鹤山中起。罗浮送我去，白鹤城中止。在山与在城，鹤飞殊未已。寄家罗浮下，谁领东坡旨？东坡携朝云，西湖照罗绮。为诵罗浮诗，云水空濛里。
游罗浮·其五
作者：丘逢甲
朝代：清

天下十洞天，朱明次居七。福地七十二，泉源亦其一。洞天福地间，云古神仙室。如何古仙人，一去不复出。古来神仙传，传者疑非实。我不求飞升，但愿充隐逸。吐吞云与霞，沐浴月与日。四百卅二峰，峰峰有屐迹。一峰住十年，一笑吾事毕。
游罗浮·其八
作者：丘逢甲
朝代：清

东南麻姑峰，其下有酒田。西北酥醪观，其上有酒泉。乐哉罗浮君，君此酒国间。我自来山中，小饮常陶然。仰观日月行，恍若羲农前。不知人间世，何用百忧煎？乃知仙之徒，以酒全其天。住世为酒人，出世为酒仙。笑看桃花开，一醉三千年。
游罗浮·其六
作者：丘逢甲
朝代：清

罗浮名天下，始自秦汉间。相传治此山，其人皆神仙。自从两晋还，有客来谈禅。遂令仙与佛，分占此名山。何年霸主宫，宫此山之前。昔时金银阙，今日无故砖。黄龙下白雨，洗出山真颜。依旧仙佛徒，云际开松关。
游罗浮·其十
作者：丘逢甲
朝代：清

老仙携神娥，一醉同元丘。凤台吹箫女，亦引长庚游。饮食男女间，大道任所求。舍此求飞升，枯死荒山陬。我羡葛稚川，鲍姑为好逑。夫妇皆神仙，福慧真双修。携手白玉京，五城十二楼。游戏下人间，分艾医龙疣。穷生得明珠，窈窕起九幽。仙心推所欲，人天愿同酬。我来朱明洞，仙艳迹尚留。作书告山妻，我欲居罗浮。
游罗浮·其十一
作者：丘逢甲
朝代：清

山间逢馌妇，蓬鬓两乳乌。开口多是非，作诗诮髯苏。少年喜狡狯，意者其麻姑。我行会仙桥，有女来踟蹰。未敢轻吟诗，恐或逢仙姝。翩然一笑去，山鸟鸣相呼。回首麻姑峰，云霞时有无。
游罗浮·其十七
作者：丘逢甲
朝代：清

罗浮有游客，始自陆大夫。迩来二千年，游者繁有徒。纷纷啖名客，摩勒伤山肤。罗浮古仙人，多半仙之儒。流传但仙诗，不见留仙书。鲁公昔兵解，棋局山中娱。不闻古钗脚，重见神仙都。服食求神仙，往者有髯苏。曾书丹灶字，变易今非初。朝斗坛已荒，洗药池亦芜。我书本意造，下笔犹踟蹰。青城不敢唾，浪墨宁非污！尔徒思铭功，盍勒狼居胥。一笑且长吟，仙酒倾百壶。山灵惊知己，此客千古无。
游罗浮·其十三
作者：丘逢甲
朝代：清
体裁：古风

山中何所有，黄麟朱凤皇。雀蝶各五色，烂熳同飞翔。遗薪有丹气，捣药声丁当。出洞五石猪，各佩天乐章。仙留竹篆符，蛇虎人不伤。山中凡禽虫，饮食皆天浆。山中凡草木，一一生天香。出为药市药，治疾走八荒。丹渣亦治疾，泥丸流丹光。惟有九节芝，云生自松肪。朱草生瑶池，合药成仙方。我欲往采之，云气晨茫茫。且斲万年藤，持之寿高堂。
游罗浮·其十三
作者：丘逢甲
朝代：清

山中何所有？黄麟朱凤皇。雀蝶各五色，烂熳同飞翔。遗薪有丹气，捣药声丁当。出洞五石猪，各佩天乐章。仙留竹篆符，蛇虎人不伤。山中凡禽虫，饮食皆天浆。山中凡草木，一一生天香。出为药市药，治疾走八荒。丹渣亦治疾，泥丸流丹光。惟有九节芝，云生自松肪。朱草生瑶池，合药成仙方。我欲往采之，云气晨茫茫。且斲万年藤，持之寿高堂。
游罗浮·其十九
作者：丘逢甲
朝代：清

我访朱灵芝，亦访华子期。天扃与地钥，典守麾龙螭。稚川作四庵，芝房息我疲。诸仙各坛洞，一一贡我奇。历叩女仙居，白石开岩扉。仙已不我绁，佛岂能我羁。遂登华首台，花雨何霏霏？五百阿罗汉，云际咸低眉。草没阿育塔，苔荒阿耨池。遂饮卓锡泉，笑尔头陀师。乾坤正倾侧，释道皆中衰。我虽不讲学，亦拜四贤祠。救世仗吾儒，儒言亦卑卑。妖氛海上来，天戈无能麾。神州若不保，何况山一隅？此山可避世，斯言恐吾欺。且作十日留，赋我罗浮诗。
游罗浮·其十二
作者：丘逢甲
朝代：清

非石亦非木，非青亦非绿。山中铜龙鱼，云是稚川畜。东坡昔时见，鱼一而龙六。何时益八龙，灵怪惊俗目。嗟哉古铜仙，化身同一哭。南汉昔铸时，铜光九天烛。不知谁负去，得毋见可欲。惟有金佛身，至今守群秃。趺坐金莲花，冷阅人世速。明月飞上天，慎哉保尔独。
游罗浮·其十五
作者：丘逢甲
朝代：清

昆崙东南支，逶迤成五岭。南趋镇南海，气势尤雄猛。是为罗浮山，宜与南岳并。其势可代兴，天与非争鼎。如何落岭外，命之曰佐命。名山如英雄，自具大本领。可王亦可霸，独立乾坤靖。自放南海湄，箕踞非偃蹇。西风海不波，晴穹落秋影。昂头出天外，南斗夜耿耿。
游罗浮·其十八
作者：丘逢甲
朝代：清

罗浮看日出，奇胜甲天下。我来兼看月，恰值中秋夜。万山同一月，登高自舒写。看月兼看霞，霞光照尊斝。两山分霞处，草木为之赭。看霞兼看云，云飞不可把。青天如穹庐，团团覆九野。我兼看风雨，离合此山者。此山得天多，我得亦非寡。
游罗浮·其十六
作者：丘逢甲
朝代：清
体裁：古风

岭南天早春，故是梅花国。罗浮千万树，况自仙人植？阳崖云气暖，阴岭雪光匿。先春各自花，枝南复枝北。千岩万壑间，冰玉同一色。香云飘上界，洗出太阴黑。疑是古女仙，幻影仙山侧。岂作凡美人，但现色身色。师雄尔何人，说梦痴已极。流传人间世，梦呓同大惑。
游罗浮·其十六
作者：丘逢甲
朝代：清

岭南天早春，故是梅花国。罗浮千万树，况自仙人植？阳崖云气暖，阴岭雪光匿。先春各自花，枝南复枝北。千岩万壑间，冰玉同一色。香云飘上界，洗出太阴黑。疑是古女仙，幻影仙山侧。岂作凡美人，但现色身色。师雄尔何人？说梦痴已极。流传人间世，梦呓同大惑。
游罗浮·其十四
作者：丘逢甲
朝代：清

山下有林处，村墟各耕牧。山上有林处，中皆道释屋。维林衣被山，上下同一绿。其树十九松，亦有笼葱竹。枫林或间见，馀者灵草木。松大皆合围，百万聚龙族。命之曰树海，绿涛时起伏。云来变绿色，日入红骤缩。人行若鱼游，鸟兽成水畜。有时云布海，树海为所覆。上下同一云，浩浩无平陆。峰峦覆不尽，洲岛联或独。高松偶閒出，森若帆樯矗。云动天地浮，云静天地肃。云海有收时，树海观乃复。徜徉两海间，怪伟娱心目。
游罗浮·其四
作者：丘逢甲
朝代：清

太行与王屋，离之自夸娥。浮山海上来，谁为合之罗？想见初来时，驱海生洪波。连巢移凤鸾，闭穴潜蛟鼍。仙山落人间，一失成蹉跎。我亦海上来，今日相经过。登高极远望，去日常苦多。转眼沧与桑，麻姑鬓应皤。蓬莱渺何许！奈此仙山何？
游罗浮·其四
作者：丘逢甲
朝代：清
体裁：古风

太行与王屋，离之自夸娥。浮山海上来，谁为合之罗？想见初来时，驱海生洪波。连巢移凤鸾，闭穴潜蛟鼍。仙山落人间，一失成蹉跎。我亦海上来，今日相经过。登高极远望，去日常苦多。转眼沧与桑，麻姑鬓应皤。蓬莱渺何许，奈此仙山何？
游西山海潮岩用前游韵二首
作者：丘逢甲
朝代：清

梅雨初过浴佛天，寺门香拥稻花田。七层金碧消砖塔，万里风潮长石泉。楼观总含沧海气，江山还属太平年。劫尘屡换名僧尽，唤起閒云与话禅。一片斜阳入渺冥，迩来人更访山灵。江帆叶叶收前浦，野鸟时时下古亭。满院吉祥花气紫，半林连理树阴青。归筇如带西来意，风送钟声下界听。
游西山海潮岩用前游韵二首·其一
作者：丘逢甲
朝代：清

梅雨初过浴佛天，寺门香拥稻花田。七层金碧消砖塔，万里风潮长石泉。楼观总含沧海气，江山还属太平年。劫尘屡换名僧尽，唤起閒云与话禅。
游西山海潮岩用前游韵二首·其二
作者：丘逢甲
朝代：清

一片斜阳入渺冥，迩来人更访山灵。江帆叶叶收前浦，野鸟时时下古亭。满院吉祥花气紫，半林连理树阴青。归筇如带西来意，风送钟声下界听。
游西岩作
作者：丘逢甲
朝代：清

路曲林幽别有天，出城岩翠接春田。孤云出树疑残塔，大海回潮应伏泉。扫墓人来东晋族，开山僧说盛唐年。宝通药地传灯冷，零落南宗六祖禅。沧洲东望昼冥冥，一角荒山仗佛灵。夹径花霏连理树，断碑苔没读书亭。六时钟磬林光碧，万里帆樯海气青。坐对石头无法说，将诗吟与蛰龙听。
游西岩作·其一
作者：丘逢甲
朝代：清

路曲林幽别有天，出城岩翠接春田。孤云出树疑残塔，大海回潮应伏泉。扫墓人来东晋族，开山僧说盛唐年。宝通药地传灯冷，零落南宗六祖禅。
游西岩作·其二
作者：丘逢甲
朝代：清

沧洲东望昼冥冥，一角荒山仗佛灵。夹径花霏连理树，断碑苔没读书亭。六时钟磬林光碧，万里帆樯海气青。坐对石头无法说，将诗吟与蛰龙听。
游西岩灵境院七用前韵
作者：丘逢甲
朝代：清

七百年中电火忙，元城游处佛灵彰。后来鹦鹉新禅长，曾忤猢狲旧队王。山尚有神能迓客，僧关何党亦投荒。行人难解衰朝恨，黄叶空林话夕阳。绿失榕阴老树枯，津梁疲后佛心孤。劫尘西起遮灵鹫，禅派东来出野狐。何事挥拳学僧耳，共惊遗教演鸿儒。登高欲写哀时意，十里残山叫蟪蛄。
游西岩灵境院七用前韵·其一
作者：丘逢甲
朝代：清

七百年中电火忙，元城游处佛灵彰。后来鹦鹉新禅长，曾忤猢狲旧队王。山尚有神能迓客，僧关何党亦投荒。行人难解衰朝恨，黄叶空林话夕阳。
游西岩灵境院七用前韵·其二
作者：丘逢甲
朝代：清

绿失榕阴老树枯，津梁疲后佛心孤。劫尘西起遮灵鹫，禅派东来出野狐。何事挥拳学僧耳，共惊遗教演鸿儒。登高欲写哀时意，十里残山叫蟪蛄。
游西樵山六首
作者：丘逢甲
朝代：清

我从罗浮归，山水兴未已。遂作西樵游，江行百馀里。始由支江入，帆转稻花里。百曲赴大江，远见山云起。山云带夕阳，移舟泊山市。未入西樵山，先饮西樵水。樵山七二峰，樵湖廿八曲。斜阳棹歌起，湖光荡山绿。群峰万紫翠，毕入湖人目。湖转山益深，悬蹬出林麓。云际闻鸡鸣，知有山人屋。白云出洞去，留洞待客来。洞中何所有？石破青天开。初日照幽林，金碧眩楼台。楼台道士居，飞瀑闻惊雷。坐石看飞瀑，醉引流霞杯。洞门了不关，白云何时回？芙蓉亦花妖，转海毒我民。嗟尔道士居，告诫何谆谆！流毒且百年，禁令今始伸。至今论外祸，此特为之因。昏莽持外交，实出亲贵臣。入山见署额，咄哉彼何人？署盟亦此笔，遗祸今未泯。一言足丧邦，坐使利益均。留名亦山辱，幸尔犹全身。遥遥两仙馆，云泉与长春。风雨秋一叶，海外成青燐。尔徒媚道心，所志惟金银。奈何不斩虏？飞剑乞洞宾。暧暧山下村，黄云穫秋田。郁郁山上村，茶灶飞秋烟。山中多奇石，亦复多名泉。颇闻此山中，古亦有神仙。何人此读书，谈道傲圣贤。樵夫闻大笑，遂为外人传。天地有此山，几世而几年？凡愚斗智力，凿破古洞天。治穷盗贼起，耕牧难晏然。丹井尚未湮，书堂亦未倾。暮雨秋萧萧，欲往不敢前。岂有绿林豪，能识博士船。五岭夹江行，西江在其南。江南亦连岭，分派由滇黔。送江直至海，排空起瑶篸。是为西樵山，海气霏烟岚。谁掷青莲花，照耀天光蓝。我来写秋心，佳处未遍探。樵山作山樵，何年留茅庵？
游西樵山六首·其一
作者：丘逢甲
朝代：清

我从罗浮归，山水兴未已。遂作西樵游，江行百馀里。始由支江入，帆转稻花里。百曲赴大江，远见山云起。山云带夕阳，移舟泊山市。未入西樵山，先饮西樵水。
游西樵山六首·其三
作者：丘逢甲
朝代：清
体裁：古风

白云出洞去，留洞待客来。洞中何所有，石破青天开。初日照幽林，金碧眩楼台。楼台道士居，飞瀑闻惊雷。坐石看飞瀑，醉引流霞杯。洞门了不关，白云何时回？
游西樵山六首·其三
作者：丘逢甲
朝代：清

白云出洞去，留洞待客来。洞中何所有？石破青天开。初日照幽林，金碧眩楼台。楼台道士居，飞瀑闻惊雷。坐石看飞瀑，醉引流霞杯。洞门了不关，白云何时回？
游西樵山六首·其二
作者：丘逢甲
朝代：清

樵山七二峰，樵湖廿八曲。斜阳棹歌起，湖光荡山绿。群峰万紫翠，毕入湖人目。湖转山益深，悬蹬出林麓。云际闻鸡鸣，知有山人屋。
游西樵山六首·其五
作者：丘逢甲
朝代：清

暧暧山下村，黄云穫秋田。郁郁山上村，茶灶飞秋烟。山中多奇石，亦复多名泉。颇闻此山中，古亦有神仙。何人此读书，谈道傲圣贤。樵夫闻大笑，遂为外人传。天地有此山，几世而几年？凡愚斗智力，凿破古洞天。治穷盗贼起，耕牧难晏然。丹井尚未湮，书堂亦未倾。暮雨秋萧萧，欲往不敢前。岂有绿林豪，能识博士船。
游西樵山六首·其六
作者：丘逢甲
朝代：清

五岭夹江行，西江在其南。江南亦连岭，分派由滇黔。送江直至海，排空起瑶篸。是为西樵山，海气霏烟岚。谁掷青莲花，照耀天光蓝。我来写秋心，佳处未遍探。樵山作山樵，何年留茅庵？
游西樵山六首·其四
作者：丘逢甲
朝代：清
体裁：古风

芙蓉亦花妖，转海毒我民。嗟尔道士居，告诫何谆谆！流毒且百年，禁令今始伸。至今论外祸，此特为之因。昏莽持外交，实出亲贵臣。入山见署额，咄哉彼何人？署盟亦此笔，遗祸今未泯。一言足丧邦，坐使利益均。留名亦山辱，幸尔犹全身。遥遥两仙馆，云泉与长春。风雨秋一叶，海外成青燐。尔徒媚道心，所志惟金银。奈何不斩虏，飞剑乞洞宾。
游西樵山六首·其四
作者：丘逢甲
朝代：清

芙蓉亦花妖，转海毒我民。嗟尔道士居，告诫何谆谆！流毒且百年，禁令今始伸。至今论外祸，此特为之因。昏莽持外交，实出亲贵臣。入山见署额，咄哉彼何人？署盟亦此笔，遗祸今未泯。一言足丧邦，坐使利益均。留名亦山辱，幸尔犹全身。遥遥两仙馆，云泉与长春。风雨秋一叶，海外成青燐。尔徒媚道心，所志惟金银。奈何不斩虏？飞剑乞洞宾。
游阿易意淡观音阁，次壁间韵
作者：丘逢甲
朝代：清

不使南荒劫火燃，流沙黑水且安禅。六时梵呗潮音静，千眼灵光宝相圆。出洞猿携山果献，归巢鹤抱海云眠。诸天也藉黄金力，变现西方九品莲。
湘文叟五月邀往上涌啖黑叶荔枝，约六月桂味熟再来，叟病不果，承画扇见予，即次扇中诗韵
作者：丘逢甲
朝代：清

到处园林叫画眉，连村黑叶正垂垂。江山尽入龙眠画，风雨兼惊太白词。桂味近闻千树熟，箬篷前约一舟迟。水支已过山支好，应是维摩病未知。
滋膺同年以吟草偶存及四楼吟集见示，题此归之
作者：丘逢甲
朝代：清

奏罢升平雅颂声，书生四十出专城。讼庭花落钞吟卷，宦况诗心一样清。玉滘潮生画舫迟，河阳花好种连枝。春江打桨迎桃叶，韵绝风流大令诗。平生言语爱风华，烟月文章愧作家。自捧瑶篇诵佳句，满帘香雪落梅花。击钵曾催诗百篇，春风送暖又新年。觞花待醉金城月，更比西楼雅集圆。
滋膺同年以吟草偶存及四楼吟集见示，题此归之·其一
作者：丘逢甲
朝代：清

奏罢升平雅颂声，书生四十出专城。讼庭花落钞吟卷，宦况诗心一样清。
滋膺同年以吟草偶存及四楼吟集见示，题此归之·其三
作者：丘逢甲
朝代：清

平生言语爱风华，烟月文章愧作家。自捧瑶篇诵佳句，满帘香雪落梅花。
滋膺同年以吟草偶存及四楼吟集见示，题此归之·其二
作者：丘逢甲
朝代：清

玉滘潮生画舫迟，河阳花好种连枝。春江打桨迎桃叶，韵绝风流大令诗。
滋膺同年以吟草偶存及四楼吟集见示，题此归之·其四
作者：丘逢甲
朝代：清

击钵曾催诗百篇，春风送暖又新年。觞花待醉金城月，更比西楼雅集圆。
满江红·越王台，次伯鲁韵
作者：丘逢甲
朝代：清

逐鹿中原，问何故闭关自域？思旧事，登高吊古，五羊城北。椎结雄称南武帝，抱孙左纛朝仪赫。笑此台高瞰百蛮天，何因设？甘心受，新王职；弹指顷，千年隔。访霸图一片，夕阳无极。残缺不完南越国，老夫心事何人识？祗江山雄绕古台基，今犹昔。
漫遣，三叠前韵
作者：丘逢甲
朝代：清

自度新声付笛师，迢迢银汉阻佳期。六朝遗谶诠桃叶，三峡哀谣和竹枝。残月唤回鹦鹉梦，落花愁唱鹧鸪诗。不平最是中心事，巾角休弹覆局棋。别院焚香绣幕垂，检书看剑慰愁思。鼎铭郑重忧糊口，舆论荒唐笑相皮。广柳佣衣亡将伏，骫桑遗脯饿人斯。千秋儒侠知多少，何处能容利齿儿？
漫遣，三叠前韵·其一
作者：丘逢甲
朝代：清

自度新声付笛师，迢迢银汉阻佳期。六朝遗谶诠桃叶，三峡哀谣和竹枝。残月唤回鹦鹉梦，落花愁唱鹧鸪诗。不平最是中心事，巾角休弹覆局棋。
漫遣，三叠前韵·其二
作者：丘逢甲
朝代：清

别院焚香绣幕垂，检书看剑慰愁思。鼎铭郑重忧糊口，舆论荒唐笑相皮。广柳佣衣亡将伏，骫桑遗脯饿人斯。千秋儒侠知多少，何处能容利齿儿？
漫题
作者：丘逢甲
朝代：清

云卧沧江晚，浇愁浊酒醒。霜华飘短鬓，风色急长亭。木落林光白，郊寒麦气青。出门吟眺回，戢影愧鸿冥。
漫题
作者：丘逢甲
朝代：清
体裁：五言律诗

云卧沧江晚，浇愁浊酒醒。霜华飘短鬓，风色急长亭。木落林光白，郊寒麦气青。出门吟眺迥，戢影愧鸿冥。
潮州东门城栖寄怀梁仲遂二首
作者：丘逢甲
朝代：清

万国无安土，东楼纵目初。独怜沧海客，不得广州书。忌讳文章少，穷愁问讯疏。五噫歌自苦，旅抱近何如！傥上朝台望，应怜去雁迟。三年今不见，千里每相思。客枕新愁重，佣书旧业卑。梁鸿仍海曲，与尔负明时。
潮州东门城栖寄怀梁仲遂二首·其一
作者：丘逢甲
朝代：清

万国无安土，东楼纵目初。独怜沧海客，不得广州书。忌讳文章少，穷愁问讯疏。五噫歌自苦，旅抱近何如！
潮州东门城栖寄怀梁仲遂二首·其二
作者：丘逢甲
朝代：清

傥上朝台望，应怜去雁迟。三年今不见，千里每相思。客枕新愁重，佣书旧业卑。梁鸿仍海曲，与尔负明时。
潮州喜晤温慕柳同年别后却寄三首
作者：丘逢甲
朝代：清

故人今洞主，雄镇古瀛州。白鹿经犹讲，红羊劫未收。秋城明落照，孤塔枕寒流。独客来天末，相思倚柁楼。七载春明别，重逢五岭东。共惊须鬓改，暂喜笑言同。落叶人千里，寒芦雪满篷。相看遽乖隔，归棹大匆匆。程水愁边溯，韩山望里遥。秋风吹古渡，落日满浮桥。沧海使方出，绿林兵未消。过君江上宅，暮雨怅萧萧。
潮州喜晤温慕柳同年别后却寄三首·其一
作者：丘逢甲
朝代：清

故人今洞主，雄镇古瀛州。白鹿经犹讲，红羊劫未收。秋城明落照，孤塔枕寒流。独客来天末，相思倚柁楼。
潮州喜晤温慕柳同年别后却寄三首·其三
作者：丘逢甲
朝代：清

程水愁边溯，韩山望里遥。秋风吹古渡，落日满浮桥。沧海使方出，绿林兵未消。过君江上宅，暮雨怅萧萧。
潮州喜晤温慕柳同年别后却寄三首·其二
作者：丘逢甲
朝代：清

七载春明别，重逢五岭东。共惊须鬓改，暂喜笑言同。落叶人千里，寒芦雪满篷。相看遽乖隔，归棹大匆匆。
潮州喜晤温慕柳同年，别后却寄四首之一
作者：丘逢甲
朝代：清

梅口临江住，蕉阳近郭居。犬牙百里地，雁足一行书。雨雪忧方大，风尘道岂殊？寒云时极目，早晚报双鱼。
潮州春思
作者：丘逢甲
朝代：清

银花宝树影重重，衬出春光别样浓。歌管满城灯似海，珠帘齐捲拜青龙。南国消沉霸气雄，依然花草媚春风。踏青齐上刘王埒，满地香勾印落红。波光虹影接春城，泥梦时光半雨晴。鸡卜庙边春市晓，隔帘香送卖花声。送青水榭小陶然，零落春痕五十年。老铁风流谁得似？美人虹气惘尊前。滑笏春波凤水香，春愁揉碎托瑶章。桃花红雨梨花雪，不见题诗谢五娘。曲院春风啜茗天，竹炉榄炭手亲煎。小砂壶瀹新鹪嘴，来试湖山处女泉。
潮州春思·其一
作者：丘逢甲
朝代：清

银花宝树影重重，衬出春光别样浓。歌管满城灯似海，珠帘齐捲拜青龙。
潮州春思·其三
作者：丘逢甲
朝代：清

波光虹影接春城，泥梦时光半雨晴。鸡卜庙边春市晓，隔帘香送卖花声。
潮州春思·其二
作者：丘逢甲
朝代：清

南国消沉霸气雄，依然花草媚春风。踏青齐上刘王埒，满地香勾印落红。
潮州春思·其五
作者：丘逢甲
朝代：清

滑笏春波凤水香，春愁揉碎托瑶章。桃花红雨梨花雪，不见题诗谢五娘。
潮州春思·其六
作者：丘逢甲
朝代：清

曲院春风啜茗天，竹炉榄炭手亲煎。小砂壶瀹新鹪嘴，来试湖山处女泉。
潮州春思·其四
作者：丘逢甲
朝代：清

送青水榭小陶然，零落春痕五十年。老铁风流谁得似？美人虹气惘尊前。
潮州舟次
作者：丘逢甲
朝代：清

抱江城郭夕阳红，百口初还五岭东。关吏钓鳌疑海客，舟人驱鳄话文公。九秋急警传风鹤，万里愁痕过雪鸿。独倚柁楼无限恨，故山回首乱云中。
潮阳东山张、许二公祠为文丞相题沁园春词处，旁即丞相祠也，秋日过谒，敬赋二律
作者：丘逢甲
朝代：清

夜半元旌出岭东，文山曾此拜双忠。百年胡运氛何恶？一旅王师气尚雄。沧海梦寒天水碧，沁园歌断夕阳红。荒郊马冢寻遗碣，秋草萧萧白露中。石阙苔荒一径深，悲秋怀古此登临。九州难画华夷限，万死思回天地心。南客旅愁观海大，东山云气压城阴。斜阳照起英雄恨，枯木寒鸦泪满襟。
潮阳东山张、许二公祠为文丞相题沁园春词处，旁即丞相祠也，秋日过谒，敬赋二律·其一
作者：丘逢甲
朝代：清

夜半元旌出岭东，文山曾此拜双忠。百年胡运氛何恶？一旅王师气尚雄。沧海梦寒天水碧，沁园歌断夕阳红。荒郊马冢寻遗碣，秋草萧萧白露中。
潮阳东山张、许二公祠为文丞相题沁园春词处，旁即丞相祠也，秋日过谒，敬赋二律·其二
作者：丘逢甲
朝代：清

石阙苔荒一径深，悲秋怀古此登临。九州难画华夷限，万死思回天地心。南客旅愁观海大，东山云气压城阴。斜阳照起英雄恨，枯木寒鸦泪满襟。
澳门有赠
作者：丘逢甲
朝代：清

海上我来寻大侠，如君何让古朱家。北胡南越英雄在，落日萧萧广柳车。
澳门杂诗
作者：丘逢甲
朝代：清

五百年中局屡新，两朝柔远畅皇仁。自颁一纸蠲租诏，坐看江山换主人。遮天妙手蹙舆图，误尽苍生一字租。前代名臣先铸错，莫将割地怨庸奴。不是花门也自留，中朝全盛有人忧。当时但笑书生见，非策方今信鹿洲。大西洋国竞惊奇，前代文人易受欺。一笑于今不相称，可怜穷已似波斯。冶叶倡条编茁芽，双瞳剪水髻堆鸦。春风吹化华夷界，真见葡萄属汉家。两园新旧傍山开，花下轻车走若雷。逢著人天安息日，亚当亲挟夏娃来。天主堂高十字支，筑从新教未行时。嵌空万石玲珑甚，独少流传景教碑。谁从异代纪倭氛，曾比欧西早驻军。犹有蜻蛉洲上客，残坊剔藓读和文。白鸽巢高万木苍，沙梨兜拥水云凉。炎天倾尽麻姑酒，选石来谈海种桑。四山高拱炮台尊，海气空濛晚角喧。落落老兵扶醉去，斜阳一抹望霞村。覆路榕阴接海堤，望洋东转望洋西。马蛟石上看潮立，十万军声战水犀。谁报凶酋发冢冤，宝刀饮血月黄昏。要携十斛葡萄酒，来酹秋原壮士魂。楼台金碧拥南环，灯火千门夜不关。满地烟花春似海，三更人立磨盘山。银牌高署市门东，百万居然一掷中。谁向风尘劳物色？博徒从古有英雄。仙洞云封万竹深，隔江胜地负登临。倚楼幻作蓬瀛想，一角青洲出海心。
澳门杂诗·其一
作者：丘逢甲
朝代：清

五百年中局屡新，两朝柔远畅皇仁。自颁一纸蠲租诏，坐看江山换主人。
澳门杂诗·其七
作者：丘逢甲
朝代：清

天主堂高十字支，筑从新教未行时。嵌空万石玲珑甚，独少流传景教碑。
澳门杂诗·其三
作者：丘逢甲
朝代：清

不是花门也自留，中朝全盛有人忧。当时但笑书生见，非策方今信鹿洲。
澳门杂诗·其九
作者：丘逢甲
朝代：清

白鸽巢高万木苍，沙梨兜拥水云凉。炎天倾尽麻姑酒，选石来谈海种桑。
澳门杂诗·其二
作者：丘逢甲
朝代：清

遮天妙手蹙舆图，误尽苍生一字租。前代名臣先铸错，莫将割地怨庸奴。
澳门杂诗·其五
作者：丘逢甲
朝代：清

冶叶倡条编茁芽，双瞳剪水髻堆鸦。春风吹化华夷界，真见葡萄属汉家。
澳门杂诗·其八
作者：丘逢甲
朝代：清

谁从异代纪倭氛，曾比欧西早驻军。犹有蜻蛉洲上客，残坊剔藓读和文。
澳门杂诗·其六
作者：丘逢甲
朝代：清

两园新旧傍山开，花下轻车走若雷。逢著人天安息日，亚当亲挟夏娃来。
澳门杂诗·其十
作者：丘逢甲
朝代：清

四山高拱炮台尊，海气空濛晚角喧。落落老兵扶醉去，斜阳一抹望霞村。
澳门杂诗·其十一
作者：丘逢甲
朝代：清

覆路榕阴接海堤，望洋东转望洋西。马蛟石上看潮立，十万军声战水犀。
澳门杂诗·其十三
作者：丘逢甲
朝代：清

楼台金碧拥南环，灯火千门夜不关。满地烟花春似海，三更人立磨盘山。
澳门杂诗·其十二
作者：丘逢甲
朝代：清

谁报凶酋发冢冤，宝刀饮血月黄昏。要携十斛葡萄酒，来酹秋原壮士魂。
澳门杂诗·其十五
作者：丘逢甲
朝代：清

仙洞云封万竹深，隔江胜地负登临。倚楼幻作蓬瀛想，一角青洲出海心。
澳门杂诗·其十四
作者：丘逢甲
朝代：清

银牌高署市门东，百万居然一掷中。谁向风尘劳物色？博徒从古有英雄。
澳门杂诗·其四
作者：丘逢甲
朝代：清

大西洋国竞惊奇，前代文人易受欺。一笑于今不相称，可怜穷已似波斯。
灵光寺晚眺
作者：丘逢甲
朝代：清

般若台荒噪暮鸦，香炉峰冷挂残霞。夕阳尽作燕支色，染出秋林树树花。三柏生枯气郁苍，沉沉紫殿梵云凉。绿杉野屋隔溪水，牧笛数声山月黄。尽洗苏王伪体篇，空山飞瀑泻寒烟。山灵自展凌云手，妙写馀霞散绮天。将军席罢梅仍落，学士轩空柏自留。犹有旧时明月在，照人来作闰中秋。
灵光寺晚眺·其一
作者：丘逢甲
朝代：清

般若台荒噪暮鸦，香炉峰冷挂残霞。夕阳尽作燕支色，染出秋林树树花。
灵光寺晚眺·其三
作者：丘逢甲
朝代：清

尽洗苏王伪体篇，空山飞瀑泻寒烟。山灵自展凌云手，妙写馀霞散绮天。
灵光寺晚眺·其二
作者：丘逢甲
朝代：清

三柏生枯气郁苍，沉沉紫殿梵云凉。绿杉野屋隔溪水，牧笛数声山月黄。
灵光寺晚眺·其四
作者：丘逢甲
朝代：清

将军席罢梅仍落，学士轩空柏自留。犹有旧时明月在，照人来作闰中秋。
烈妇墩行
作者：丘逢甲
朝代：清

琼箫声断珠桐枯，碧城月冷雌鸾孤。惊风斗挟换巢去，妖鸟朋扇凄宵呼。满地愁澜汨古井，阴云墨掩明星影。宝鉴尘霾珍剃散，彩舆碧溅蝤蛴领。琼花夜坠金剪光，贞魂步月珠尘香。皇笳天远起比翼，北山鬼泣罗难张。风雨灵旂回紫府，镵刻青珉表黄土。春鹃吊月坟林昏，贞蕤满墩郁终古。
烈妇篇为广东候补从九品冯景釐继室方孺人作
作者：丘逢甲
朝代：清

孤鸾血苦胶不坚，哀丝夜断凄冰弦。飞花满眼葬红泪，东风嫁杏愁笺天。珠纬周天岁未满，银浦双星宝华散。誓骖赤虬朝玉清，手取千秋付彤琯。湘筠茁节移越山，灵妃血泪流春斑。婿乡近种连理树，萎花病叶枝官闲。食厉女媊呼不应，返生仙药愁难请。灵幡闪闪开道场，夜半瑶空幻鸾影。女家家富千缥缃，琼缨瑶帨蒸古香。蕤编铸出此奇女，勃郁书气生贞光。我弄南珠向瀛岛，遗芬亲听群真道。待扶娲石镌贞名，撑拄阴天天不老。
燃灯歌
作者：丘逢甲
朝代：清

于时佛在华鬘天，虚空顿现灯万千。一灯东飞落震旦，惟善女身灯忽传。石窟之水清且涟，男当门户女种田。种田太苦种福乐，燃灯之会结福缘。缘不虚生则有首，惟斋婆者司厥权。东村蹀躞西蹁跹，南村喋聒北牵连。借灯说法喻大众，灯花飞粲舌底莲。燃灯古佛古最古，其古乃在如来前。灯光明王亦称佛，灯光光并日月悬。第一本命灯当燃，佛光照耀无灾愆。况乃佛光所到处，夫星子星相钩联。一燃百病为之蠲，再燃寿命为之延；三燃福慧双双全，惟灯宜燃更宜添。是灯即丁理则然，一燃再添添更添，燃灯之会须三年。金灯银灯大福力，小或斗粟或百钱。天灯照天水照水，此缘对佛真当捐。遂教诸乡各寺庙，以灯引灯灯例沿。婆心所到无不达，信受奉行其志坚。微尘等众诸善女，皆大欢喜参灯禅。恒河沙等身布施，一齐自撤簪钏钿。时良日吉为好会，惟斋婆者先周旋。大嫂呼姑姊呼妹，百百十十来联翩。头上宝髻乌云偏，足下丝履六寸圆。青裙翠袖何娟娟，阑干桂子争新鲜。后飞莺燕前乌鸢，媸者自媸妍自妍。佛门广大无不受，青天白日开灯筵。寺僧是日大陈设，送座香茗僧亲煎。引诸善女向灯拜，佐以梵嫂礼则虔。礼成酌酒酒如泉，水陆并设罗腥膻。为缘首者有加笾，玉山醉倒春风颠。惟缘有簿掌出纳，有书记僧职则专。张姑李妹签名氏，揭榜大字书朱笺。年年此会劳女伴，如鹿女应朝金仙。寺门伐鼓声渊渊，日斜会散如秋烟。前村归前后村后，香云拥护灯光旋。千家百家儿女语，灯前醉倦郎应怜。是时寺僧更笑乐，禅床富拥银铜铅。夜昏佛灯冷无焰，群僧醉饱方高眠。自从传灯失本义，佛应流泪遣言筌。如蛾赴灯为利诱，众生苦海真无边。无人出作狮子吼，将疑劫火遗竺乾。南无绮语菩萨者，善哉说此燃灯篇。
燕子岩
作者：丘逢甲
朝代：清

佛寺藏山间，仙岩伏寺后。世少好事人，奇境閟荒陋。白昼秉烛游，青山携鹤友。入寺复出寺，呀然见洞口。守门无仙犬，容我踏云走。引人渐入胜，平步势不陡。殿宇当中开，千人坐能受。远怀混沌初，巧出造化手。万石造一洞，一洞含万有。备具人物形，胚胎脱怪丑。藏之九地底，遂致长不朽。涉冬石气温，留观遂能久。石燕殊骄人，钟乳富自守。举族作仙禽，得天抑何厚？谁实开杀机，采捕入药臼。为袪六气淫，致损千年寿。嗟尔洞天居，安乐焉可狃。大声自何来，隐作风雷吼。疑为地轴转，否或潜龙斗。我欲往探之，阴沉不可究。于时烛见跋，天光时隐漏。入洞复出洞，石云湿两袖。
牛山炮台访梅
作者：丘逢甲
朝代：清

牛山曾约看花来，万树梅花绕将台。昨夜军书报梅信，弄寒花已五分开。
牡丹诗二十首
作者：丘逢甲
朝代：清

倚竹何人问永嘉，满城锦幄护香霞。自从谢客标名后，已占春风第一花。何事天香欲吐难，百花方奉武皇欢。洛阳一贬名尤重，不媚金轮独牡丹。唤回三十六宫春，万种千名色顿新。种遍长安无旧品，果然单父是花神。一捻留红笑玉环，渔阳鼙鼓迫潼关。天教仙鹿先衔去，不许看花到荦山。花发唐宫御宴稀，娇红如泣怨斜晖。临轩莫念元舆赋，更遣君王泪满衣。春光占断几番风，更道花开顷刻中。谁信泥金书碧瓣？岭云关雪谶文公。赏花人倚玉阑干，丽质天生欲品难。雪岭墨池才子笔，枉教来比李端端。玛瑙盘盛金镂杯，重看浓艳锦城开。尚书只惯修降表，底事和酥赠客来？带酒朝看国色酣，群芳管领此花堪。梃边惊艳降王长，无复强词说小南。赏春不惜醉婆娑，琼岛奇花此一窠。留与子孙看亦得，偏教眼福老来多。汴京纳土说钱王，陌上看花兴未忘。留得家风忠孝在，相公裁表进姚黄。漫买胭脂乱抹涂，吴公精鉴世间无。花阴一线猫儿眼，妙绝谁知午景图？锦绣天街盆景新，十分红闹帝京尘。人间富贵终嫌骤，便作堂花不耐春。看到奇花眼欲迷，不须惊走笑山妻。天津桥上闻鹃客，忍断残香付马蹄。五云捧出缕金黄，欲遣陈州胜洛阳。自辟花中新世界，可怜人枉说妖祥。绝代才人集影园，宫袍黄染墨香温。扬州风月群花笑，争捧金罍上状元。爱教花里筑妆楼，霞彩云芳艳影留。传与姑苏新样好，春风扶上美人头。花落花开怨别离，锦屏人更惜芳时。珊珊亭畔寻香梦，重唱风流玉茗词。东来花种满西园，谁与乘槎客细论。从此全球作香国，五洲花拜一王尊。漫说中人赋十家，春风争买走香车。梦中彩笔新传得，要代欧阳更品花。
牡丹诗二十首·其一
作者：丘逢甲
朝代：清

倚竹何人问永嘉，满城锦幄护香霞。自从谢客标名后，已占春风第一花。
牡丹诗二十首·其七
作者：丘逢甲
朝代：清

赏花人倚玉阑干，丽质天生欲品难。雪岭墨池才子笔，枉教来比李端端。
牡丹诗二十首·其三
作者：丘逢甲
朝代：清

唤回三十六宫春，万种千名色顿新。种遍长安无旧品，果然单父是花神。
牡丹诗二十首·其九
作者：丘逢甲
朝代：清

带酒朝看国色酣，群芳管领此花堪。梃边惊艳降王长，无复强词说小南。
牡丹诗二十首·其二
作者：丘逢甲
朝代：清

何事天香欲吐难，百花方奉武皇欢。洛阳一贬名尤重，不媚金轮独牡丹。
牡丹诗二十首·其二十
作者：丘逢甲
朝代：清

漫说中人赋十家，春风争买走香车。梦中彩笔新传得，要代欧阳更品花。
牡丹诗二十首·其五
作者：丘逢甲
朝代：清

花发唐宫御宴稀，娇红如泣怨斜晖。临轩莫念元舆赋，更遣君王泪满衣。
牡丹诗二十首·其八
作者：丘逢甲
朝代：清

玛瑙盘盛金镂杯，重看浓艳锦城开。尚书只惯修降表，底事和酥赠客来？